
נוסח לא מתוקן
מושב ראשון

<פרוטוקול מס' 6>
מישיבת הוועדה לזכויות הילד

יום שלישי, י"ב בסיוון התשע"ג (21 במאי 2013), שעה 11:00
<סדר היום:>
<קשיים ביישום חוק פעוטות בסיכון (הזכות למעון יום), התש"ס-2000>
נכחו:

<חברי הוועדה:> 
אורלי לוי אבקסיס – היו"ר
יחיאל חיליק בר
יעקב מרגי

מרדכי יוגב
פנינה תמנו-שטה

<מוזמנים:> 
	מוטי וינטר
	–
	סמנכ"ל בכיר - מנהל האגף לשירותים אישיים וחברתיים, משרד הרווחה והשירותים החברתיים

	ורד כרמון
	–
	מפקחת ארצית גיל הרך-ילדים בסיכון, משרד הרווחה והשירותים החברתיים

	גלית גבע
	–
	מנהלת שירות באגף השיקום, משרד הרווחה והשירותים החברתיים

	רינת וייגלר
	–
	סגן בכיר ליועץ המשפטי, משרד הרווחה והשירותים החברתיים


	אודאה איפרגן
	–
	יועצת משפטית בלשכה המשפטית, משרד הרווחה והשירותים החברתיים

	מוניקה וינוקור
	–
	מדריכה ארצית בחינוך קדם יסודי, משרד החינוך

	גיל ארז
	–
	מנהל אגף בכיר מעונות יום ומשפחתונים, משרד הכלכלה

	מיכל כרמל
	–
	ממונה תכניות הכשרה, משרד הכלכלה

	טליה לוי
	–
	עו"ד, לשכה משפטית, משרד הכלכלה

	מריה רבינוביץ
	–
	מרכז המחקר והמידע, כנסת ישראל

	שרון סופר
	–
	מרכז המחקר והמידע, כנסת ישראל

	אלברט מור
	–
	מנהל מח' חינוך בעיריית כפר יונה, מרכז השלטון המקומי

	שולי אבידור
	–
	עו"ס, מרכזת תחום הגיל הרך, עיריית רעננה

	יצחק קדמן
	–
	מנכ"ל, המועצה הלאומית לשלום הילד

	שמחה סחר
	–
	נציגת האגודה הישראלית למען הילד בגיל הרך, אגודה ישראלית למען ילדים עולים

	יעל דיין
	–
	מרצה, האוניברסיטה העברית

	סיגלית אלאנדרי
	–
	עו"ד

	רחל שוכמן
	–
	מוזמנת


<ייעוץ משפטי: >
נירה לאמעי-רכלבסקי
<מנהלת הוועדה:>
רחל סעדה
<רישום פרלמנטרי:>
יעקב סימן טוב
<קשיים ביישום חוק פעוטות בסיכון (הזכות למעון יום), התש"ס -2000>
<היו"ר אורלי לוי אבקסיס:>
בוקר טוב, שלום לכולם. אני שמחה לפתוח את ישיבת הוועדה לזכויות הילד בנושא קשיים ביישום חוק פעוטות בסיכון, הזכות למעון יום, התש"ס-2000. וזו כמובן ועדה שבאה לבדוק את הלקונות שנתקלנו בהן עוד בכנסת הקודמת. זה סוג של ועדת המשך. נתבקשנו לבדוק ולסקור גם את הבעייתיות שעולה מהשטח, תוך כדי בדיקה מול השלטון המקומי ועריכת סקר מסוים. לצערי הרב, לא כל הרשויות שפנינו אליהן שיתפו פעולה. גם אלו ששיתפו פעולה לא עשו את זה לפי השאלות ששאלנו, אבל התמונה היא די ברורה, ומה שחששנו שוב עולה מאותו סקר. אז כדי שנבין במה מדובר, אני אבקש ממי שערכה את הסקר הזה, מריה, ממחלקת המחקר של הכנסת והנציגה שלנו פה, לפתוח ולתת לנו את הנקודות המרכזיות. בבקשה. 

<מריה רבינוביץ:>
בוקר טוב, תודה רבה. אז כפי שאמרת, ממצאי הסקר שערכנו ברשויות המקומיות מאששים את הקשיים ביישום החוק שהוצגו בפני הוועדה לזכויות הילד, בדיון שהוועדה קיימה בשנה שעברה. גם משרד הרווחה וגם נציגים של הרשויות המקומיות הציגו בפנינו מספר בעיות, ואנחנו בדקנו אותן בסקר. אנחנו קיבלנו שאלונים מ-49 מחלקות רווחה ברשויות המקומיות שהן כ-19% מהרשויות. 

<היו"ר אורלי לוי אבקסיס:>
כשאנחנו בעצם פנינו ל-?
<מריה רבינוביץ:>
אנחנו פנינו לכולם דרך השלטון המקומי, זה 253, אבל זה תמיד ככה. וקרוב ל-20% זו נציגות יפה. 

<היו"ר אורלי לוי אבקסיס:>
צריך אחר כך לבקש מנציגי השלטון המקומי לבקש מהרשויות המקומיות לשתף יותר פעולה בפעם הבאה, כדי שנקבל תמונה יותר ברורה. למרות שגם מזה אפשר להסיק את המסקנות. 

<מריה רבינוביץ:>
כן, יש תמונה די ברורה, והיו רשויות שמצאנו שהשקיעו מאוד ונתנו לנו תשובות טובות.
אז מהממצאים עולה כי בחוק יש כמה בעיות שאינן מאפשרות להקנות זכאות למעון יום לכל הפעוטות בסיכון. אחת הבעיות זה בשל הקריטריונים שנקבעו בחוק, שאינם חלים על חלק מהפעוטות בסיכון. הרשויות הביאו דוגמאות למצבי סיכון שאינם מוגדרים בחוק, איך לדעת עובדים סוציאליים המטפלים בפעוטות בסיכון, הם מצבי סיכון או טרום-סיכון הדורשים טיפול והתייחסות, על מנת להבטיח את התפתחותו התקינה של הפעוט. המצבים האלה הם קשיים כלכליים של המשפחה או בעיות בדיור או משפחות ברוכות ילדים קטנים שצריך לשלב במסגרת מספר ילדים; בעיות תפקוד של אימהות צעירות, בעיקר או - - - של שני ההורים; ומצבים, כפי שאמרתי, טרום-סיכוניים. כי, בסופו של דבר, החוק היום עונה על הצרכים של הפעוטות שנמצאים במצב סיכון, אבל אלה שנמצאים במצב טרום-סיכון, וניתן למנוע מצבים עתידיים, הקריטריונים של החוק לא חלים עליהם. 

סיבה נוספת ביישום החוק היא דרישה שנקבע היום בחוק להמציא, בנוסף לחוות דעת של עובדת סוציאלית, גם אישור רפואי, במקרים של הזנחה ובמקרים שמדובר בילדים נכים. ולא תמיד יש אפשרות להמציא אישור כזה, מפני שלא תמיד יש סימנים למצבים האלה. אצל ילדים בהזנחה לא תמיד יש סימנים, וילד מוכה לפעמים מגיע לרופא לאחר שכבר הסימנים נעלמו.

<היו"ר אורלי לוי אבקסיס:>
או שהוא בכלל לא מגיע לרופא, כי ההורים לא מעוניינים שיפתחו בחקירה. 
<מריה רבינוביץ:>
או שהורים לא מעוניינים להביא אותו לרופא, ואז אין אישור. והילדים האלה, שבמצבים מאוד קשים, נופלים בין הכיסאות. 

<היו"ר אורלי לוי אבקסיס:>
רגע, אז יש מצבים שבהם העובד הסוציאלי נתן חוות דעת שהילד סובל מהזנחה – הוא היה בבית, הוא עשה ביקורים, הוא רואה גם את המצב מסביב, והוא נותן את ההמלצה. אבל ההמלצה הזאת לא נותנת שום דבר מבחינת הזכאות, כי כל עוד אין את ההחלטה של הרופא או את חוות הדעת הרפואית. 

<מריה רבינוביץ:>
במצבים של הזנחה וילדים מוכים, זה המצב. 

<היו"ר אורלי לוי אבקסיס:>
זה המצב. אולי זה מקום שאפשר יהיה לבדוק את החקיקה, ולראות איך אנחנו מאזנים את זה, כך שהחוק יחול רק על מי שזקוק באמת לכך, אם אנחנו סומכים על העובדים הסוציאליים שיודעים לנתח נכון את המצב ויודעים להמליץ, מה שהרופא יראה רק אם הילד יגיע אליו, כשזה באמת במצבים הקיצוניים ביותר. כי ההורים המכים או המזניחים בטח לא ייקחו את הילד בעצמם לרופא ויגידו: תנו לי חוות דעת על זה שאנחנו מכים או מזניחים.

<קריאה:>
נכון.

<היו"ר אורלי לוי אבקסיס:>
יש פה איזשהו אבסורד מבחינת המבנה של הקריטריונים בחוק. 

<מוטי וינטר:>
גברתי היושבת-ראש, החקיקה היא לא מקרית. זה כוון בצורה כזאת שזה יהיה יותר קשה. אנחנו נאבקנו בזמנו, אבל זה היה משא-ומתן, ותמר גוז'נסקי הייתה ואגף התקציבים ואנחנו. בסופו של דבר, זו הייתה הפשרה שהושגה, שידענו שהיא תעשה לנו בעיות בהמשך, אבל לא הייתה לנו ברירה. 
<היו"ר אורלי לוי אבקסיס:>
אבל יש מקום למקצה שיפורים.

<יצחק קדמן:>
אז הגיע הזמן לתקן את זה. 

<מוטי וינטר:>
כן, בוודאי, בוודאי. אבל אני אומר שזה לא מקרי. זה לא שאף אחד לא ידע, ולא הבנו מה הולך להיות.

<היו"ר אורלי לוי אבקסיס:>
בהחלט. נמשיך. 

<יעקב מרגי:>
יש לי רק הערה קטנה: מעלים בממצאים שבחוק הוכנס שכר לימוד. אני לא הייתי כשחוקק החוק, כשמחלקים בהתחלה, בהתחלה.
<שולי אבידור:>
לא - - -

<מריה רבינוביץ:>
לא, לא, לא, זו אחת הבעיות ליישום החוק. זאת אומרת שהיום לא מצליחים לתת לכל הפעוטות בסיכון זכאות למעון יום. נותנים, אבל לא כולם יכולים להיכנס למעון בגלל שהם מתקשים לשלם שכר לימוד.
<יעקב מרגי:>
מי? מי?

<מריה רבינוביץ:>
המשפחות.

<יעקב מרגי:>
המשפחות. תגידו - - -. עוד לא נתת לי להשלים את השאלה. ילדים בסיכון – מה הרציונל בכלל שתהיה להם מוטיבציה לשלם שכר לימוד?

<היו"ר אורלי לוי אבקסיס:>
ואנחנו מדברים על אשכול 1 ו-2, שזה של משרד הרווחה. זה אפילו עוד לא בגדר של משרד הכלכלה. 
<יעקב מרגי:>
מלכתחילה זו משוכה קשה שלא יצליחו לעבור אותה. 

<היו"ר אורלי לוי אבקסיס:>
אנחנו נגיע גם לזה, וטוב שהערת את ההערה הזו, כי אנחנו נשים עליה זרקור. 

<מריה רבינוביץ:>
זו הסיבה הנוספת שרציתי לציין בקשיים ביישום החוק, וזה המצב הכלכלי. - - - משפחות מתקשות לממן את שכר הלימוד היום. וכפי שאמרת, זה הדרגות הכי נמוכות. הסכומים האלה עדיין גבוהים: כ-400 שקלים בחודש עבור ילד, וכ-500 שקלים עבור תינוק. 

<שמחה סחר:>
אם הילד הולך למוסד, כמה משלמים?

<מריה רבינוביץ:>
196 שקלים?
<קריאה:>
כן.

<שמחה סחר:>
בבקשה.

<היו"ר אורלי לוי אבקסיס:>
שזה אבסורד.

<מוטי וינטר:>
אני רוצה להגיד יותר מזה: ובאופן אבסורדי המדיניות שלנו היא מדיניות קהילתית, כפי שידוע לך. והיום שיעור ההשתתפות של הורים בסידור חוץ ביתי נמוך יותר – הוא מגיע ל-180 שקל, לעומת 400 שקל וכולי.
<קריאה:>
מר וינטר, 196 שקלים, היום.
<היו"ר אורלי לוי אבקסיס:>
אתה תצטרך לתת לנו את הארסנל. אליך רציתי לפנות עם השאלה.
<מוטי וינטר:>
במשך שנים אנחנו - - - לשנות את העניין, שהעלות שלו בערך 25-20 מיליון שקל, ואנחנו לא מצליחים.
<יצחק קדמן:>
עכשיו יהיה למשפחות יותר קל, כי ביטלו להן גם את קצבת הילדים.

<מריה רבינוביץ:>
סוגיה נוספת שאנחנו בדקנו זה הפער בין ילדים שזכאים היום, על פי החוק, להיכנס למעון, לבין אלה שנכנסים בפועל. כי זאת אחת הסוגיות שגם הועלתה פה, בדיון.

וסוגיה נוספת שהועלתה בדיון, שיש הרבה פעוטות שעוזבים את המעונות במהלך השנה. ומה שאנחנו - - -
<היו"ר אורלי לוי אבקסיס:>
ולמה הם עוזבים?

<מריה רבינוביץ:>
הם עוזבים בגלל - - -

<היו"ר אורלי לוי אבקסיס:>
קושי כלכלי.

<מריה רבינוביץ:>
קושי כלכלי זה הסיבה העיקרית, כן. תרשי לי להציג את הנתונים, ואני מציינת שזה רק מהנתונים של אותן רשויות מקומיות שמסרו נתונים - - -, שזה 22 רשויות: בשנת הלימודים תשע"ב, 13% של הפעוטות בסיכון, מתוך אלה שהיו זכאים למעון יום, לא נכנסו למעון יום. ועל פי הנתונים העדכניים של משרד הרווחה, השנה 962 פעוטות בסיכון עזבו את המעונות. והסיבות, כפי שאמרתי: הסיבה העיקרית היא הסיבה הכלכלית – כך גם הרשויות ציינו; סיבה נוספת זה מעבר דירה, מעבר מקום מגורים; יש עוד סיבות של בעיות רפואיות של הילד, שלא מתאימה לו המסגרת, שלמשפחה לא מתאימה המסגרת, ואז הילדים יוצאים מהמסגרות.

נקודה נוספת שבדקנו בעניין הזה היא האם קיימת בעיה של מקום, בכלל, במעונות יום. כי על פי חוק, כל פעוט בסיכון זכאי. עכשיו, האם יש מצבים שילד זכאי, והוא לא יכול להיכנס בגלל שאין מקום במעון באופן כללי. אז בעצם אנחנו קיבלנו תמונה מתשובתם המלאה של 19 רשויות: 4% של הפעוטות, שהם זכאים, לא נכנסו למעונות בשל חוסר מקום. מדובר או בגלל שאלה פעוטות שאיתרו אותם באמצע השנה, ואז אין מקום; או שאין מקום בצמוד למקום המגורים שלהם, שזה על פי חוק - - -. והמשפחות מתקשות לעיתים להסיע את הילדים, - - - שנדרשת ההסעה.

<היו"ר אורלי לוי אבקסיס:>
בעיקר משפחות שבאשכולות 1 ו-2.

<מריה רבינוביץ:>
או שהן בכלל לא יכולות או שהן מתקשות לממן הסעה - - - או שיש רשויות שאין בהן הסעות, שזה נושא בעייתי שעמד, גם כן, במסגרת הסקר, שיש בעיה כזאת.
אז מבחינת העזיבות ואי כניסה של ילדים בסיכון למעונות יום זה המצב.

נקודה נוספת שעלתה זה בנוגע למצבן של אימהות עובדות, שיוצאות לעבודה. על פי הקריטריונים לסבסוד, במסגרת משרד הרווחה מטפלים באימהות שאינן עובדות או עובדות פחות מ-24 שעות. כאשר אימא נמצאת בעבודה ועובדת יותר מ-24 שעות – 30 שעות – אז היא עוברת כבר - - 

<היו"ר אורלי לוי אבקסיס:>
למשרד הכלכלה.
<מריה רבינוביץ:>
למשרד הכלכלה.

<היו"ר אורלי לוי אבקסיס:>
ששם ההשתתפות העצמית שלה הרבה יותר גבוהה, ואז בכלל הורדנו אותה.

<מריה רבינוביץ:>
כן. אז מה שקורה בעצם הוא שב-27 רשויות ציינו שהם כן מכירים, הבעיה הזאת מוכרת. ולפעמים ילדים, בגלל הסיבה הזאת, עוזבים את המסגרת, שהאימא פשוט מוציאה אותם מהמסגרת ומחפשת סידור אחר. או, לחילופין, יש מקרים שאימא לא מדווחת על כך שהיא יצאה לעבודה או בכוונה היא לוקחת משרה יותר קטנה - - - לזכאית.
<היו"ר אורלי לוי אבקסיס:>
רגע, אז בעצם כשאנחנו בודקים את הזכאות אנחנו מסתכלים על השעות ואנחנו לא מסתכלים על ההכנסות?
<קריאה:>
כי מספר - - -

<היו"ר אורלי לוי אבקסיס:>
זה מעניין אותי. כי מספר שעות העבודה, הרבה פעמים, אנחנו יודעים שהתמורה – נגיד שהיא עבדה משרה של 25 שעות שבועיות ולא 24, היא כבר מאבדת את הזכאות של אשכול 1 ו-2, אבל לא השתפר לה המצב הכלכלי.
<ורד כרמון:>
כן. אפשר להתייחס?

<היו"ר אורלי לוי אבקסיס:>
כן.

<ורד כרמון:>
ורד כרמון ממשרד הרווחה. באמת בטבלה שמפרסם שר הכלכלה, זה לא מדבר על הכנסה לנפש. במשרד הרווחה אנחנו מתחילים מדרגות 1 ו2, ואפילו מאפשרים למשפחות שלא יכולות לעמוד בתשלום, לעמוד בוועדות ההנחות או אפילו בפטורים שיש לנו היום, וציינו את זה.
לעומת זה, מה שהגברת מריה רבינוביץ ציינה, זה במשרד הכלכלה – יכולה להחיות אימא שהשתדלה, ועבדה ויצאה, ומראש היא מתחילה בדרגה 3 רק בגלל - - -

<היו"ר אורלי לוי אבקסיס:>
כלומר, לא רק שאנחנו לא מעודדים אותה לצאת לעבודה  במקרה הזה, אנחנו מקצצים את כנפיה.
<ורד כרמון:>
בדיוק. אני מקבלת פניות שהן מפסיקות לעבוד, ובעצם - - -

<היו"ר אורלי לוי אבקסיס:>
וזה לא משנה כמה ההכנסה.

<ורד כרמון:>
לא.

<היו"ר אורלי לוי אבקסיס:>
אנחנו אומרים לה: או שתישארי בבית, כי יותר משתלם לך להישאר ב-1 ו-2 - - -

<יעקב מרגי:>
לא, אם היא משתכרת 10,000 שקלים בחודש היא תישאר לעבוד. מדברים על 4,000 שקלים ו-5,000 שקלים שכבר אין כדאיות.

<מריה רבינוביץ:>
הן גם לא זכאיות.

<יעקב מרגי:>
הייתי חייב - - -, הייתי חייב - - -

<היו"ר אורלי לוי אבקסיס:>
השאלה היא – ואני מתייעצת אתכם – זה בתקנות של משרד הכלכלה או שזה בחוק?

<מריה רבינוביץ:>
זה בתקנות.

<קריאה:>
מה, מספר השעות?

<יעקב מרגי:>
לא, זה מבחן הכנסה משפחתי - - -
<קריאה:>
- - - הכנסה, לא?

<היו"ר אורלי לוי אבקסיס:>
לא, לא, לא, לא, זה לא מבחן הכנסה משפחתי, בגלל זה אני שואלת.
<קריאה:>
זה מבחני - - -

<קריאה:>
זה לפי - - -

<יחיאל חיליק בר:>
זה ברווחה - - - היא אמרה שזה - - -
<יעקב מרגי:>
היא אמרה שברווחה זה לפי נפש, הכנסה לנפש.
<היו"ר אורלי לוי אבקסיס:>
אז בואו נסדר את זה: כשאנחנו מדברים בעצם על אותה משפחה, שהייתה באשכולות 1 ו-2, שהיא תחת המטריה של משרד הרווחה, אתם בודקים את זה לפי ההכנסה לנפש? אבל גם לפי שעות עבודה, אני מבינה. ברגע שהיא עברה את 24 שעות העבודה - - -
<ורד כרמון:>
עד 24 שעות זה אצלנו. כל האוכלוסייה - - -

<היו"ר אורלי לוי אבקסיס:>
לא משנה אם זו שעה אחת נוספת, כי זה מה שדורש ממנה, למשל, התפקיד. לפחות, מינימום.

<ורד כרמון:>
זאת ההחלטה שהייתה בין שני המשרדים.

<היו"ר אורלי לוי אבקסיס:>
אז משרד הכלכלה לא מסתכל על ההכנסה המשפחתית, אלא הוא מסתכל על מספר שעות העבודה?

<ורד כרמון:>
וגם הכנסה לנפש - - -

<גיל ארז:>
גם הכנסה לנפש.

<היו"ר אורלי לוי אבקסיס:>
אבל ברגע שהיא עברה את המדרגה של 24 השעות השבועיות – אני בכוונה יורדת לזה – היא אוטומטית נפלטת מההסדר הזה של משרד הרווחה.
<קריאה:>
מהזכאות.

<היו"ר אורלי לוי אבקסיס:>
מהזכאות.

<ורד כרמון:>
היא מתחילה מדרגה 3.
<היו"ר אורלי לוי אבקסיס:>
ואז היא מתחילה מדרגה 3.

<קריאה:>
היא מתחילה מדרגה 3, באותה טבלה.

<היו"ר אורלי לוי אבקסיס:>
ואז כמה היא צריכה להוסיף בסבסוד, פחות או יותר?

<קריאות:>
- - -

<שרון סופר:>
זה מופיע פה.

<היו"ר אורלי לוי אבקסיס:>
בסביבות 200 שקל?

<ורד כרמון:>
אני מציעה שמשרד הכלכלה יענה - - -
<היו"ר אורלי לוי אבקסיס:>
אנחנו גם נענה על זה. משרד הכלכלה, אני רוצה להבין, זה בתקנות?

<קריאה:>
מבחני תמיכה.

<גיל ארז:>
זה מבחני תמיכה, מבחני תמיכה, שלפי - - -
<היו"ר אורלי לוי אבקסיס:>
אבל מבחני התמיכה האלה משתנים בהתאם לתקנות או בהתאם לחוק?

<גיל ארז:>
לא חוק. זה גם לא תקנות.

<יעקב מרגי:>
לא חוק. אם זה מבחני תמיכה זה יכול להשתנות - - -. כל שנה יכולים לשנות את - - -
<היו"ר אורלי לוי אבקסיס:>
מי קובע?

<קריאה:>
נהלי ההרשמה.

<יעקב מרגי:>
הנהלת המשרד.

<היו"ר אורלי לוי אבקסיס:>
אבל פה לא אומרים מבחן הכנסה, פה אומרים שעות עבודה. יש הבדל בין השניים, ולכן אני שואלת: איזה משפט אנחנו צריכים לתקן? איפה אנחנו צריכים לתקן – בתקנות או במשהו אחר? כי זה לא מבחן הכנסה, זה מבחן שעות עבודה.
<גיל ארז:>
זה נהלים. זה נהלים שאנחנו מפרסמים, ומבחני תמיכה שאנחנו מפרסמים בכל שנה.

<היו"ר אורלי לוי אבקסיס:>
והשר יכול לשנות אותם. 

<מריה רבינוביץ:>
זה בהסכמה עם שר האוצר.

<היו"ר אורלי לוי אבקסיס:>
בידי מי היכולת לשנות?

<מריה רבינוביץ:>
שר האוצר.

<גיל ארז:>
זה בהסכמה עם משרד האוצר.

<היו"ר אורלי לוי אבקסיס:>
הבנתי, תודה. בואו נמשיך.
<אלברט מור:>
אפשר להמשיך את הנקודה הזאת?
<היו"ר אורלי לוי אבקסיס:>
אנחנו נדון בכל הנקודות בהמשך, אבל יש עוד כמה נקודות חשובות. תאמין לי שגם שם נצטרך לעצור.

<מריה רבינוביץ:>
סוגיה נוספת היא שהבאנו בפני רשויות הרווחה, אנחנו שאלנו: עם אלה בעיות הן מתמודדות בכל הנוגע לשילוב ילדים בעלי צרכים מיוחדים במעונות היום. ואנחנו קיבלנו תשובות מלאות מ-37 רשויות, שהעלו כמה בעיות לפנינו. היום יש חובה לתת סייעת לילד בעל צרכים מיוחדים לצורך ההשתלבות שלו במעון. והבעיות שעלו הן קושי למצוא סייעת בעלת הכשרה מקצועית מתאימה לצרכים המיוחדים של הילד; וקושי לשלב סייעת במעון. זאת אומרת, יש מעונות שלא תמיד יש איזושהי התאמה עם - - -

<היו"ר אורלי לוי אבקסיס:>
אבל הם מחויבים לקבל אותם.

<מריה רבינוביץ:>
הם מחויבים.

<היו"ר אורלי לוי אבקסיס:>
זה לא קורה בפועל.

<מריה רבינוביץ:>
כן, יש בעייתיות, כן. 

תהליך אישור סייעת הוא ארוך ומסורבל – כמה רשויות ציינו את זה. שעות הסיוע ניתנות בעבור ילד - - -. שעות הסיוע של הסייעת זה ארבע שעות ביום, מקסימום, וזה - - -
<קריאה:>
ממש לא. יותר משמונה שעות.

<ורד כרמון:>
הנושא של הסייעות הוא לא בחוק, הוא לא בחוק פעוטות בסיכון, הוא בתקנון ענייני הסעד.
<קריאה:>
בתקנון ענייני הסעד.

<מריה רבינוביץ:>
הוא בתקנון ענייני הסעד.

<ורד כרמון:>
הוא בסעיף בתקנון ענייני הסעד, אוקי? והוא מותנה תקציב. כן, הוא מותנה תקציב.
<היו"ר אורלי לוי אבקסיס:>
של אגף - - -

<מריה רבינוביץ:>
כן, אבל יש חובה שכל ילד בעל צרכים מיוחדים, בהתאם לקריטריונים שונים - - -

<ורד כרמון:>
בהתאם לקריטריונים ומצבים רפואיים - - -

<קריאות:>
- - -

<קריאה:>
למצבו הרפואי של - - -

<קריאה:>
אבל זה לא כל ילד עם צרכים מיוחדים, זה - - - אז חשוב - - -

<קריאה:>
זה לא כל ילד - - -

<קריאה:>
יש גם ילדים - - -
<מריה רבינוביץ:>
כן, כי אנחנו מדברים רק על מעונות מוכרים.
<ורד כרמון:>
רק מעונות רגילים, לא שיקומיים ולא "מסיכון לסיכוי", שזה - - -

<היו"ר אורלי לוי אבקסיס:>
כן, כן, ברור, אנחנו מדברים על השילוביים.

<ורד כרמון:>
כן, שילוביים.

<היו"ר אורלי לוי אבקסיס:>
בואו נשים את זה על השולחן: מדברים על השילוביים, ועל ההשתלבות של הילדים בעלי הצרכים המיוחדים בתוך המסגרת הנורמטיבית.
עכשיו, השאלה היא: שם, פחות או יותר, זה ארבע שעות יומיות.

<קריאה:>
לא, זה יכול להגיע גם ל-10.

<מריה רבינוביץ:>
זה מה שמופיע בתקנון ענייני הסעד, - -

<היו"ר אורלי לוי אבקסיס:>
זה מה שמופיע בתקנון ענייני הסעד.

<מריה רבינוביץ:>
- - עד ארבע שעות יומיות.

<שולי אבידור:>
עד ארבע - - -

<היו"ר אורלי לוי אבקסיס:>
אז עכשיו אני אגיד עד ארבע שעות, כאשר ההסעות בעצם חותכות את הזמן.
<קריאה:>
כן.

<מריה רבינוביץ:>
לא, - - -

<קריאה:>
לא.

<ורד כרמון:>
ההסעות זה עוד נקודה נפרדת. אבל אני רוצה להדגיש שבנושא של סייעות, יכולות לפנות גם משפחות עם ילד מעוכב התפתחות, שהוא לא מוכר על פי חוק פעוטות בסיכון. ועל פי החוק – אתם יודעים – שלא מספיק שילד הוא רק מעוכב התפתחות והוא זכאי, אלא צריך שיהיה איזשהו משהו בתפקוד ההורי שפוגע. זו לא משפחה בריאה שנולד הילד, ויש לו. אני יכולה באופן אישי לחשוב אחרת, אבל כך זה מנוסח בחוק.
<היו"ר אורלי לוי אבקסיס:>
כלומר, בעצם צריך שיהיו לו את שני הקריטריונים ביחד – אחד משלים את השני: - -

<ורד כרמון:>
כן.

<היו"ר אורלי לוי אבקסיס:>
- - גם שתהיה לו בעיה בהתפתחות, וגם שהתפקוד ההורי של - - -
<קריאה:>
זה לילדים בסיכון, שבדרך כלל "מסיכון לסיכוי".

<היו"ר אורלי לוי אבקסיס:>
אנחנו מדברים עדיין בתוך המסגרת של חוק פעוטות בסיכון.

<מריה רבינוביץ:>
אנחנו מדברים רק על חוק פעוטות בסיכון.

<היו"ר אורלי לוי אבקסיס:>
אנחנו לא מדברים על בעלי צרכים מיוחדים.

<קריאה:>
אוקי.

<מריה רבינוביץ:>
רק חוק פעוטות בסיכון, ורק מעונות מוכרים על ידי משרד הכלכלה – זה - - -

עכשיו, מספר רשויות העלו בעיה שלא תמיד המסגרת הרגילה מוכנה לקבל - - -
<היו"ר אורלי לוי אבקסיס:>
למרות שהיא חייבת.

<מריה רבינוביץ:>
כן. ובעניין ההסעות, הטענה שלהם היא שהמסגרת לא ערוכה לטפל בילד כזה.

<היו"ר אורלי לוי אבקסיס:>
בעיקר אם הסייעת קמה באמצע והולכת כי לא משלמים לה יותר.
<מריה רבינוביץ:>
כן. עכשיו, העניין של ההסעות – מה שציינת עכשיו – ממה שאני הבנתי מקריאה של החומרים שנוגעים לעניין הזה הוא שאם לילד ניתנת סייעת לארבע שעות, אז ארבע שעות – הוא צריך הסעה. הסייעת תהיה שם, איתו, גם בהסעה.
<קריאות:>
- - -

<קריאה:>
זה לא קשור - - -

<קריאה:>
זה לא קשור להסעה.

<קריאה:>
זה לא קשור להסעה - - -

<אלברט מור:>
אין קשר.

<קריאה:>
זה לא קשור בכלל.

<היו"ר אורלי לוי אבקסיס:>
אז תנו לי לחדד את השאלה: לילד נקבעת עכשיו זכאות לארבע שעות ליווי של סייעת. הוא מתחיל את היום שלו כשהוא יוצא מהבית, אם זה בהסעה או אם זה לא בהסעה. הסייעת מתלווה אליו בטח, מן הסתם, כי הוא – אז זו בעיה הרבה יותר גדולה, שלא כדאי לכם שאני אכנס אליה. 
<אלברט מור:>
זה מעון יום רגיל.

<קריאות:>
- - -

<קריאה:>
זה לא - - -

<אלברט מור:>
זה לא מעון יום, זה לא שיקומי.

<קריאה:>
- - - מעון יום רגיל, זה מעון יום שיקומי.
<קריאות:>
- - -

<אלברט מור:>
ההורה מביא את הילד.

<היו"ר אורלי לוי אבקסיס:>
בסדר. אבל אם הילד גר רחוק ואין לו.
<אלברט מור:>
ההורה מביא אותו.

<גלית גבע:>
אנחנו מדברים - - -
<קריאה:>
זה מלווה - - -

<קריאות:>
- - -

<קריאה:>
זה לא - - -, זה מלווה של העירייה, בדרך כלל, בלי הכשרה.

<קריאה:>
זו לא הסייעת.

<גלית גבע:>
צריך לעשות כאן הפרדה.
<היו"ר אורלי לוי אבקסיס:>
אז הסייעת מגיעה לבד לגן, בלי הילד?
<גלית גבע:>
הסייעת מגיעה לבד.

<קריאה:>
ההורים מביאים את הילד.

<גלית גבע:>
מדובר כאן על מעון רגיל, - -

<פנינה תמנו-שטה:>
שבתוכו מקבלים תגבור.

<גלית גבע:>
- - זה לא מעון יום שיקומי, שחלק גם מהתעריף כולל את ההסעות, ויש מלווה בהסעה מטעם הרשות המקומית.
<היו"ר אורלי לוי אבקסיס:>
הבנתי. השעה שלה נספרת מהרגע שהיא הגיעה לגן?
<גלית גבע:>
הארבע שעות האלה – בזמן שהות ההגעה, הילד, במעון היום השיקומי - - -
<היו"ר אורלי לוי אבקסיס:>
מה שמך? לפרוטוקול.

<גלית גבע:>
שמי גלית גבע.

הרגיל, סליחה.

<היו"ר אורלי לוי אבקסיס:>
סליחה?

<גלית גבע:>
שמי גלית גבע, אני מנהלת השירות לשיקום בקהילה, באגף השיקום במשרד הרווחה.

<היו"ר אורלי לוי אבקסיס:>
הבנתי. ומה קורה, בדרך כלל, כשנגמרות הארבע שעות? הרי אנחנו יודעים שהגן הוא יותר מארבע שעות. מה, מתקשרים לאימא שתבוא ותיקח את הילד?
<פנינה תמנו-שטה:>
לא, אבל השאלה האם במעון יום רגיל בגדר זה.

<קריאה:>
אני אענה: תראו, הסייעת - - -
<היו"ר אורלי לוי אבקסיס:>
יש מקרים מסוימים שהילד במצב - - - כששני הקריטריונים, - - -
<פנינה תמנו-שטה:>
אבל במקרה שזה גן רגיל, והוא מקבל תגבור של ארבע שעות, יכול להיות שיהיו מצבים שהוא לא צריך יותר מזה, הילד.
<קריאה:>
נכון. ישנם מצבים - - -
<היו"ר אורלי לוי אבקסיס:>
אבל גם אם הוא צריך יותר מזה, הוא לא מקבל.
<גלית גבע:>
לא, אבל יש תמיד את האופציה: אם הילד עם בעיה התפתחותית מורכבת, עם בעיה רפואית מורכבת – הילד הזה, מן הסתם, יהיה זכאי להשתלב במעון יום שיקומי, - -
<פנינה תמנו-שטה:>
שזה - - -

<גלית גבע:>
- - ששם זה שמונה שעות, זה תחת חוק, יש כאן את כל המעטפת, יש כאן את כל התשומות הפרא-רפואיות שהוא זכאי להן בתוך המעון. מעבר לזה, יש קבוצות גם להורים. יש התייחסות לכל המעטפת: לילד, להורים, לסבא ולסבתא - - -
<היו"ר אורלי לוי אבקסיס:>
ואם הילד חולה סוכרת?

<ורד כרמון:>
ילד חולה סוכרת מקבל, בדרך כלל, סייעת במסגרת התקציבים של מעון היום הרגיל עם סייעת. אבל, בדרך כלל, לא בשלב שמיד הוא מאותר, שבעצם יש לו תנודות לאורך כל היום – אז הוא צריך טיפול יותר - - -
<היו"ר אורלי לוי אבקסיס:>
ואז הגננות לא מוכנות לקבל את הילד.

<ורד כרמון:>
אבל אז גם צריך לשקול אם זו טובתו של הילד – יש לי כרגע מקרה - - -
<היו"ר אורלי לוי אבקסיס:>
טובתו של הילד להישאר בבית, בלי שום פדגוגי ובלי שום.

<ורד כרמון:>
תראי, יש אפשרות לתת משהו שההורה יכין אותו ויכיל אותו, יבין את כל התהליך - - -
<היו"ר אורלי לוי אבקסיס:>
אבל אנחנו מדברים על אוכלוסייה חלשה.

<ורד כרמון:>
נכון, נכון.

<היו"ר אורלי לוי אבקסיס:>
אתם מדברים כאילו אנחנו מדברים על הורים נורמטיביים, שעכשיו אין להם שום בעיה אחרת על הראש.

<ורד כרמון:>
אז יש פתרונות ביתיים, יש פתרונות פרטניים בחיק המשפחה לשלב הקצר שבו מאותרת המחלה, ואז ניתן, אחר כך, לבחון אם הוא מתאים או לא מתאים.
עכשיו, אני רוצה להציב סוגיה, שיש הורים - - -

<היו"ר אורלי לוי אבקסיס:>
אז מה, תשימי אותו בחוק שיקומי עם ילדים? כלומר, הוא נורמטיבי - - - פשוט יש לו סוכרת, שצריך לבדוק את - - -
<ורד כרמון:>
תראי, כשהוא מאוזן, אז הוא יכול לקבל סביב ארוחות. ובדרך כלל, הסייעות ניתנות למספר מועט של שעות ביום, לצורך ספציפי.
<היו"ר אורלי לוי אבקסיס:>
אז היא תגיע לארוחת הבוקר, תלך הביתה, תחזור בחזרה – נראה לך שמישהי תיכנס לעבודה כזו?
<ורד כרמון:>
זה מה שקורה בפועל.

<היו"ר אורלי לוי אבקסיס:>
תודה.

<ורד כרמון:>
זה מה שקורה בפועל.

<היו"ר אורלי לוי אבקסיס:>
בואו נמשיך.
<קריאה:>
סליחה, אני רוצה להתייחס לנושא של הסייעות - - -
<היו"ר אורלי לוי אבקסיס:>
אנחנו תיכף נגיד. אנחנו נמשיך, לא סיימנו. אנחנו בסקירה, ואז נפתח את הדיון.

<ורד כרמון:>
אני רוצה עוד משפט אחד: כשילד צריך, הוא חולה בסוכרת, לעיתים הוא לא צריך רק השגחה כדי שהוא לא יגע בדברים מתוקים, אלא יש פה בעיה, שמשרד הבריאות אולי צריך להידבר איתנו. כי הנושא של סייעות רפואיות לא נמצא היום בכלל על סדר היום. אני חושבת שכמו שיש בבתי הספר מענים לילדים שחולים – הם יותר גדולים ואולי הם יודעים יותר לטפל בעצמם – על אחת כמה וכמה לילדים הצעירים שנמצאים במעונות, צריך התייחסות של סייעת רפואית, שנהיה בשותפות עם משרד הבריאות.
<שמחה סחר:>
ואין.

<ורד כרמון:>
ואין לנו היום, בכלל.
<קריאה:>
אין לנו.

<היו"ר אורלי לוי אבקסיס:>
את יודעת מה? אנחנו נעשה ישיבה נפרדת לדברים האלו.
<יעקב מרגי:>
- - - כי הפיזור של המעונות - - -

<פנינה תמנו-שטה:>
אז אפשר לפי חתך - - - של ארגונים.

<היו"ר אורלי לוי אבקסיס:>
כן, האמת היא שיש פיזור של הרבה בעיות, שבעצם נדמה לנו שהן נכנסות תחת קורת גג אחת. אבל אז אתה אומר: זה שייך למשרד הזה, וזה למשרד הכלכלה, וזה למשרד החינוך,  וזה למשרד הבריאות, וזה למשרד הרווחה – ואת כולם, בסופו של דבר, אתה מוצא באותו הגן. ובגלל זה יש גם קושי למשפחות, אני מאמינה, לדעת איפה הזכאויות שלהם, וללכת וללקט את זה מכל משרד ומשרד. וכשאנחנו מדברים על משפחות מוחלשות שכאלה, אנחנו נותנים להן, אולי, עבודה שהם לא יכולים לעמוד בה.

<קריאות:>
- - -

<היו"ר אורלי לוי אבקסיס:>
מבחינת המורכבות. ולכן אנחנו נצטרך לעשות חשיבה שתארגן את הדברים מחדש, ואנחנו ננסה ליצור איזושהי פלטפורמה שתיתן איזשהו מענה לכל הדברים האלה. אבל אולי זה נושא נפרד לוועדה אחרת – לא יודעת. בואו נתחיל עם זה, נראה כמה זמן יש לנו. ואם לא, אנחנו נעשה ועדה שתיגע רק בנושאים האלה, ותבקש פה את כל המשרדים הרלוונטיים כדי לנסות ולראות שיתוף פעולה.
<מריה רבינוביץ:>
סוגיה נוספת שבדקנו אותה בסקר זה תפקוד ועדות החריגים – ועדות חריגים מחוזיות שמאשרות היום הנחה בהשתתפות עצמית בשכר לימוד עבור המעון למשפחות המבקשות. ושל ועדת חריגים ארצית, שמאשרת פטור מתשלום דמי השתתפות עצמית.
<היו"ר אורלי לוי אבקסיס:>
כמה ניצלו את הפטור הזה?

<קריאה:>
260.

<מריה רבינוביץ:>
יש פה נתונים - - - אתמול בערב – במסגרת ועדת ההנחות, ועדת החריגים לפטור, בסך הכול הוגשו 1,551 בקשות. מתוכן, עבור 986 בקשות התקבלה הנחה במהלך השנה. עבור 304 בקשות ניתן פטור מתשלום, ו-261 בקשות נדחו.
<ורד כרמון:>
אני רוצה לתקן פה: זה לא הנתונים שהעברתי – זה לא בקשות, זה ילדים, כי זה הרבה יותר בקשות. מה שאני העברתי זה נתונים על מספר הילדים, לא על הבקשות.
<מריה רבינוביץ:>
אוקי.

<ורד כרמון:>
כי יכול להיות שילד, פנו לגביו באמצע השנה, והוא קיבל חצי שנה, ואז הייתי סופרת מכסות. אני ספרתי את מספר הילדים בפועל שקיבלו או לא קיבלו הנחה עבורם במסגרת. 
<היו"ר אורלי לוי אבקסיס:>
כמה נדחו?

<מוטי וינטר:>
261.

<ורד כרמון:>
נדחו 261 ילדים.
<היו"ר אורלי לוי אבקסיס:>
באיזה - - -? על מה הם נפלו?

<מריה רבינוביץ:>
זה הפטורים - - - הנחות.

<ורד כרמון:>
אני פחות יכולה לומר על ההנחות, אני יכולה להגיד על פטור, שאני מרכזת את זה: זה, בדרך כלל, לא עמד בקריטריון של גם רמת הכנסה גבוהה לנפש. התחלנו מרמות הכנסה של 200 שקלים, 300 שקלים, 500 שקלים לנפש, ועד 1,000 שקלים. היו כאלו שהגישו 2,000 שקלים, 2,200 שקלים וכולי.
אני רוצה להגיד שהקריטריון של ההכנסה לנפש הוא לא העיקרי. הוא הראשון, ואליו מצטרפים אחד מכל כמה קריטריונים נוספים והם: מצבי משבר במשפחה, הוצאות רפואיות, הוצאות נסיעה, חובות, עיקולים, מצבי משבר אפילו אקוטיים שקרו באותה שנה. זאת אומרת, אלה שקיבלו זה באמת שבחנו אותם לפי אמות מידה מאוד נרחבות. אנחנו גם עוסקים כרגע בריכוז כל הנתונים. אבל שראיתי את כל המקרים של ההנחות, כולם, אני יכולה להגיד בלב שקט שאלה שנדחו היו רחוקים מאוד מאלה שקיבלו. זאת אומרת, זה ממחלקות שאולי לא היו הרבה מקרים, ושלחו מקרה אחד, וחשבו שאולי זה יעבור.
<היו"ר אורלי לוי אבקסיס:>
הבנתי.

<ורד כרמון:>
תראי, זה על כל הארץ. אני מרכזת מכל - - -

<היו"ר אורלי לוי אבקסיס:>
ואליכם מגיעים רק אלו שעברו את המסננת המחוזית.
<ורד כרמון:>
את המחוז, את המסננת המחוזית, כן. כן.
<היו"ר אורלי לוי אבקסיס:>
הבנתי.

<מריה רבינוביץ:>
אז באמת, מה שעלה הוא שרוב הרשויות המקומיות התייחסו לתפקוד של הוועדה המחוזית, של מתן ההנחות, ושם הייתה יותר ביקורת מאשר בנוגע לוועדה הארצית. לגבי הוועדה הארצית, פחות רשויות מקומיות התייחסו.

<היו"ר אורלי לוי אבקסיס:>
כן, מה הביקורת?

<מריה רבינוביץ:>
הביקורת הייתה שמתן תשובות לוקח הרבה זמן - - -

<היו"ר אורלי לוי אבקסיס:>
ואז, כשנקבעת זכאות, נותנים לו רטרואקטיבי או לא?

<שולי אבידור:>
 כן, כן.
<היו"ר אורלי לוי אבקסיס:>
- - -

<ורד כרמון:>
- - - שנה, אפשר. תלוי – מהיום שהגישו את הבקשה, ניתן עד שלושה חודשים אחורה.

<קריאה:>
מהגשת הבקשה.

<קריאה:>
או אפילו יותר.

<אלברט מור:>
אבל עד שיתקבל האישור, הילד יכול להיפלט מהמעון – אחת הסיבות להיפלטות.

<מריה רבינוביץ:>
אבל עד שמקבלים, כבר לצאת, כן. נכון.
<ורד כרמון:>
מה הביקורת? את יכולה לחזור?

<היו"ר אורלי לוי אבקסיס:>
עד שיתקבל האישור, המעון גם צריך לכלכל את עצמו, וצריך לשלם לעובדים, והוא תופס לו מקום, ולא מקבל כסף, אז הוא יפלוט אותו. או שההורים, בגלל שהם לא יכולים לשלם, יוציאו אותו.
עכשיו, השאלה היא אם יש לנו נתונים כמה ילדים כאלה יצאו החוצה בגלל הקושי? 
<ורד כרמון:>
תראו, יש לנו הסכמים עם הארגונים, שמיד כשהם רואים שיש בעיה, נגיד: אם הורה לא פנה, הם פונים למחלקה, והם מחכים 30 יום. כל היתר, זה קשור לתפקוד העובד הסוציאלי במחלקה, כמה - - -
<אלברט מור:>
אני לא מסכים איתך.

<ורד כרמון:>
מטעם ההסתכלות שלי. שנייה, אתה תגיד את הסתכלותך.

אני רואה את זה שבעצם כל הפניות מגיעות, לפחות לוועדה הארצית. במהלך שבוע עד שבוע וחצי, כל - - -

<היו"ר אורלי לוי אבקסיס:>
כן, אבל אצלכם זה מגיע אחרי שזה עובר את הוועדה המחוזית. ורוב הטענות – גם של השלטון המקומי – שלוועדות המחוזיות לוקח הרבה זמן, ויש להם סחבת.

<ורד כרמון:>
אני לא - - -

<היו"ר אורלי לוי אבקסיס:>
אני לא יודעת. אבל יכול להיות שאתם - - -
<מריה רבינוביץ:>
הקריטריונים נוקשים מדי, ויש מעט זכאים להנחה.
<היו"ר אורלי לוי אבקסיס:>
שאת זה המחלקות ברשויות המקומיות אומרות את זה, לא המשפחות. בדרך הכלל, למשפחות יש טענות יותר גדולות. אנחנו מדברים על אלה ששיתפו פעולה, והם אנשים שנושאים בתפקידים ציבוריים.
<ורד כרמון:>
אנחנו נוכל לבדוק את זה יותר לעומק.

<היו"ר אורלי לוי אבקסיס:>
אני אשמח.

<ורד כרמון:>
בסדר, אנחנו נבדוק את זה.

<מריה רבינוביץ:>
אני רק רוצה לציין בנוגע לנקודה הזאת, שברשויות המקומיות ציינו שהן ממליצות לפנות לעמותות ולגורמים תורמים, כדי לגייס תרומות ולעזור למשפחות, שהילד יישאר במסגרת.
<קריאה:>
לכסות חובות.

<מריה רבינוביץ:>
לכסות את החובות של המשפחה, כן.

אנחנו שאלנו שאלה: האם נדרש שינוי חקיקה. ול-45 מחלקות רווחה, מ-92 המחלקות שהשתתפו בסקר, אנחנו קיבלנו את התשובה: כן, נדרש שינוי חוק, ונדרש שינוי חוק דחוף, באופן דחוף. חלק מהן ציינו את זה, כן. 43 מחלקות ציינו כיצד לדעתן יש לתקן את החוק.
<היו"ר אורלי לוי אבקסיס:>
מה?

<מריה רבינוביץ:>
- - - ציינו את הצורך בהרחבת הקריטריונים לזכאות למעון, והכנסת מצבי סיכון ומצבים העלולים להביא לסיכון ולמצוקה כלכלית קשה של המשפחה, אי תפקוד של ההורים - - -
<היו"ר אורלי לוי אבקסיס:>
מר וינטר, זה כל הנורות האדומות של הוועדה שלך לאיתור ילדים בסיכון.
<פנינה תמנו-שטה:>
נכון.

<מוטי וינטר:>
- - -, זה משהו אחר.

<היו"ר אורלי לוי אבקסיס:>
כן, אבל אם אנחנו מכניסים לשם מצבי משבר, נושא של הזנחות וכדומה, שלא צריך שם את הרופא, אבל הם בעצם צריכים לסמן לנו את האורות האדומים.

<מוטי וינטר:>
בישיבה אחרת נדבר על זה - - -
<היו"ר אורלי לוי אבקסיס:>
אנחנו נדבר גם על זה.

<מוטי וינטר:>
זה לא אותו דבר.
<היו"ר אורלי לוי אבקסיס:>
למה לא?

<מוטי וינטר:>
תיכף נתייחס.

<אודאה איפרגן:>
אגב, בחוק לא הכול דורש אישור רופא. כל מה שקשור להזנחה ולילד מוכה, קשור לרופא.

<היו"ר אורלי לוי אבקסיס:>
נכון.

<אודאה איפרגן:>
אבל כל הנושא של קריטריונים של מצב של הורים כמו: - - -

<היו"ר אורלי לוי אבקסיס:>
אלימות - - -

<קריאה:>
- - - הלימודים. כל הנושא של תפקוד ההורים.

<אודאה איפרגן:>
כל הנושא של תפקוד ההורים שלא קשור לילד, אלא תפקוד ההורים - - - אישור רפואי. זה סעיף - - -
<קריאה:>
נכון.

<מריה רבינוביץ:>
נכון, אבל לא - - -
<פנינה תמנו-שטה:>
אני חושבת שמעניין לדעת כמה ילדים נמצאים שלא במסגרת מעון, ונשארים בבית, שזה הילדים שמדאיגים אותי. שבכלל ההורה אפילו לא מתאמץ לשלוח אותם למעון או להתמודד מול המערכת, כי יש הורים שהם בסף של סיכון גבוה מעצם העובדה שההורה אפילו לא מתחיל בתהליך כלשהו.
<היו"ר אורלי לוי אבקסיס:>
הרי מחלקות הרווחה - - -

<יעקב מרגי:>
כל שירותי הרווחה נכנסים. שוב, תלוי בתדירות, תלוי - - -

<פנינה תמנו-שטה:>
אז זהו, זה מעניין כמה - - - לא בטוח.
<היו"ר אורלי לוי אבקסיס:>
אני שואלת, בגלל זה אני שואלת כמה כאלה יש.

<מריה רבינוביץ:>
יש לי מענה חלקי לשאלה הזאת.
<היו"ר אורלי לוי אבקסיס:>
כמה פעוטות בסיכון אנחנו יודעים שקיימים בחתך הרוחבי של המדינה? פחות או יותר, כמה שאנחנו, משרד הרווחה יכולים.

<סיגלית אלאנדרי:>
2,617.

<היו"ר אורלי לוי אבקסיס:>
כמה?

<סיגלית אלאנדרי:>
2,617.

<קריאות:>
- - -

<קריאה:>
מה אמרת?

<סיגלית אלאנדרי:>
כן.

<קריאה:>
לא, לא - - -

<קריאה:>
אני ראיתי פה - - -

<קריאות:>
- - -

<סיגלית אלאנדרי:>
רגע, סליחה - - -

<קריאות:>
- - -

<היו"ר אורלי לוי אבקסיס:>
לא, לא, זה לא - - -
<רחל שוכמן:>
אלה שלא איתרו אותם, לא יודעים עליהם.
<היו"ר אורלי לוי אבקסיס:>
ברור.

<רחל שוכמן:>
הם לא נספרים בכלל.
<היו"ר אורלי לוי אבקסיס:>
אבל במחלקות הרווחה המקומיות אמורים לדעת ולבדוק איפה כל ילד, ומה המצב. בעיקר אלה שלא נמצאים בתוך המסגרות.

<פנינה תמנו-שטה:>
אז מי יכול לענות על - - -

<היו"ר אורלי לוי אבקסיס:>
הרווחה אמורים לדעת איפה הילדים האלה, ולמה הם לא נמצאים במסגרות. לכן, אני שואלת את הרווחה.
<יצחק קדמן:>
יש נתונים.

<ורד כרמון:>
תראו, על פי החוק, רק במשרד הרווחה – ראיתם בנתונים ששלחנו היום – משולבים כ-19 אלף פעוטות במערכת. ויש את אלה שהאימא עובדת והם משולבים במשרד הכלכלה, שאני לא יודעת לפלח כרגע. אין לי עוד את הפיתרון איך למצוא את נוסחת הקסם ולהגיד כמה - - -
<היו"ר אורלי לוי אבקסיס:>
אין ביניכם ממשק? 

<ורד כרמון:>
זה לא של הממשק, כי הם לא כותבים אם הם בסיכון או לא. אין לנו חיבור.
<פנינה תמנו-שטה:>
סליחה, את יכולה לחזור על המשפט האחרון?

<ורד כרמון:>
אמרתי שיש גם פעוטות מוכרים ברווחה, שהאימא עובדת מעל 24 שעות, - -
<היו"ר אורלי לוי אבקסיס:>
ולכן הם לא באשכול 1 ו-2.

<ורד כרמון:>
- - ולכן הם לא נספרים אצלי – זה לא אשכול 1 ו-2 – - - 
<היו"ר אורלי לוי אבקסיס:>
הם במשרד הכלכלה.

<ורד כרמון:>
- - הם לא נמצאים אצלי כזכאים על פי חוק פעוטות בסיכון.
ויש נתון אחר – שהעברתי לאחרונה לוועדה אחרת – שיש פעוטות מגילאי לידה עד שלוש, שרשום עליהם בדיווחי נתוני הייסוד, שהם פעוטות – זה לא חוק פעוטות בסיכון, אבל הם פעוטות באיזשהו מצב סיכוני במשפחה – זה כמעט כפול, זה כמעט 40 אלף. אוקי? מכל מיני מצבים.
עכשיו, זה לא בהכרח שכולם צריכים את המסגרת, ויכול להיות שחלקם הולכים למעונות היום השיקומיים, וחלקם הולכים לכל מיני פתרונות אחרים. אבל, נכון להיום, - -
<פנינה תמנו-שטה:>
זה כאלה שאין להם פיתרון.

<ורד כרמון:>
- - כ-20 אלף כבר מוכרים. אז זה בטח לא 2,000 - - -

<יצחק קדמן:>
יש לפחות מספר כפול של כאלה שהיו צריכים והם לא יכולים להיכנס בגלל מגבלות תקציביות, ושום דבר אחר לא.

<ורד כרמון:>
אני לא יודעת להגיד את זה.
<היו"ר אורלי לוי אבקסיס:>
כן, מר וינטר.

<מוטי וינטר:>
תראו, כשהחוק הזה נידון, זאת אומרת, היה מצב מסודר, שאנחנו סידרנו ילדים למעונות יום לפי תקנות עבודה סוציאלית. באותה תקופה אנחנו סידרנו 13,000-12,000 ילדים, ככה. החשש הגדול בעת חקיקת החוק היה ההערכות השונות של משרד הרווחה לעומת אגף התקציבים. אגף התקציבים העריך שיש 40,000-35,000. לכן, המאבק היה, בעת החקיקה, על הקריטריונים, כמו שהערת. מה שאנחנו רואים כרגע שדה-פקטו, עברו את החוק 19 אלף. 19 אלף, ואנחנו הערכנו שלא יהיה, ובאמת זה התפתח הדרגתית.
עכשיו, כאשר פעלנו לפי תקנון ענייני הסעד, שהיה הרבה יותר גמיש, היו לנו 13 אלף ילדים. לפי ההצעות שהגברת מריה רבינוביץ – הם שאלו את הלשכות השונות – השאלה מה מחליטים. זאת אומרת, אם הולכים - - -
<היו"ר אורלי לוי אבקסיס:>
אבל מר וינטר, אני פונה אליך בגלל שאתה מתעסק בכל הנושא של ילדים בסיכון, עשית ועדה בין-משרדית וכדומה, ואני באמת חושבת שהמסקנות שם היו מסקנות, וכמו שאמרת: זה לסיפור אחר. יכול להיות, למרות שיש קווים משיקים.
<מוטי וינטר:>
כן - - -

<היו"ר אורלי לוי אבקסיס:>
אבל מר וינטר, השאלה שלי היא: כאשר יש ילד בסיכון – ותעזוב עכשיו את הקריטריונים בצד – אתה מבין שישנם ילדים בסיכון, והם בסיכון ממשי, שלא נכנסים פה. איך אנחנו יוצרים מנגנון, שלא רק שאנחנו יודעים לזהות אותם – קודם כל, זה באמת הנושא של לזהות אותם – אבל לתת להם מענה?
<מוטי וינטר:>
תראי, הוויכוח פה, התשובה - - -

<היו"ר אורלי לוי אבקסיס:>
אם בא אליך עובד סוציאלי ואומר לך: הילד הזה נמצא במצב סיכון, - - 

<מוטי וינטר:>
אבל הילדים לא מסודרים רק - - -
<היו"ר אורלי לוי אבקסיס:>
- - אין סיכוי שאני יכול לקחת אותו לרופא, כי יש חסינות רפואית וכדומה. רק ההורים שלו יכולים לקחת אותו, להוציא את האישור הזה, כדי להיכנס לקריטריונים. בשאלה פשוטה, למה העובד הסוציאלי שלך, שמכיר את המשפחה, שהיה בבית שלהם, אומר לך: יש פה הזנחה פושעת, ויש פה אפילו אלימות במשפחה – למה חוות דעתו לא תהיה מספקת בשביל להכניס אותם תחת הגג הזה?
<מוטי וינטר:>
השאלה מופנית אלייך.

<היו"ר אורלי לוי אבקסיס:>
אני אחוקק את החוק, אתם תתמכו בו?

<מוטי וינטר:>
כן, בוודאי. אני אענה לך כעובד סוציאלי, וכנציג המשרד – יש שתי תשובות: כעובד סוציאלי, אני מזדהה עם מה שאמרתם. אני חושב שעובד סוציאלי, במסגרת ועדת תכנון וטיפול, יכול לתת הערכה, ויכול להחליט על - - - צריך רופא וכל הדברים האלה.

כנציג המשרד, שאני מייצג מדיניות של הממשלה, אני אומר: זה מה שהממשלה החליטה, וזה מה שאת החלטת בכנסת.

<היו"ר אורלי לוי אבקסיס:>
לא, לא, לא - - -

<מוטי וינטר:>
עכשיו, אם את רוצה לשנות את זה, לכל דבר, תביני - - -

<היו"ר אורלי לוי אבקסיס:>
  איך אתם, כמשרד הרווחה, לא יוצרים מנגנון – אתה יודע מה? תגיד לי: אנחנו נלחמים עליו, אבל לא יוצרים איזשהו תזכיר חוק שבא - - -
<מריה רבינוביץ:>
יש כאן מנגנון.

<מוטי וינטר:>
יש כאן.

<מריה רבינוביץ:>
יש מנגנון.

<מוטי וינטר:>
רגע, עוד לא הגענו למה אנחנו עושים.
<פנינה תמנו-שטה:>
אבל צריך לחשוב על זה שיכולה להיות בעיה, שאם אנחנו מסתמכים רק על הקביעה של פקיד הסעד או של העובד הסוציאלי, לפעמים זה יוצר בעיות מסוימות, ולא סתם יש את הדרישה הנוספת, המצטברת, של אישור גם מהרופא. נכון שישנם מצבים שאם זה חבלות, אז אי אפשר לראות. אבל צריך - - -
<היו"ר אורלי לוי אבקסיס:>
אבל חברת הכנסת תמנו-שטה, את מבינה את ההיגיון שכדי לקבל את האישור הזה ההורה צריך לבוא לרופא ולהגיד לו: תרשום לי שאני הורה מכה. נראה לך מצב נורמלי, שבן אדם, גם אם הוא מכה, יגיד לרופא? זאת אומרת, קח אותי לחקירה.
<פנינה תמנו-שטה:>
לא, אבל צריך לחשוב.
<היו"ר אורלי לוי אבקסיס:>
לכן, מנסים לחפש מנגנון אחר שיענה על הבעיה.
<פנינה תמנו-שטה:>
נכון. זה, ללא ספק, צריך למצוא איזשהו - - -

<יעקב מרגי:>
אין ספק שיש עוד הרבה אלפים שקשורים לפעוטות בסיכון, שצריך לטפל בהם. עכשיו, אם הישיבה היא מעקב על יישום החוק – כולם רואים נתונים באמת מעודדים, כי בסך הכול האחוזים לא גדולים של מי שלא מצליח להשתלב. אבל בואו נטפל, קודם כל, בבעיות שיש בחוק הנוכחי, כן? ואחר כך נתחיל לטפל במה שלא נכנס לחוק. יש לנו דברים שלא נכנסים לחוק, והבדיקה מצביעה לפחות על שלוש נקודות מרכזיות: בעיות התשלום, בעיות של מיקום והעומס על העובדים הסוציאליים שלא מצליחים - - -
<קריאה:>
- - - יש הרחבה של - - -
<יעקב מרגי:>
אלה שלוש הנקודות, אם אני לא טועה. אלה, פחות או יותר, כבדות המשקל.
<מריה רבינוביץ:>
כבדות המשקל זה - - 
<היו"ר אורלי לוי אבקסיס:>
כולל - - -

<קריאות:>
- - -

<מריה רבינוביץ:>
- - המצב הכלכלי - - -
<יעקב מרגי:>
המצב הכלכלי, חוסר מקום.

<מריה רבינוביץ:>
חוסר מקום זו אחת הבעיות. אבל - - -

<יעקב מרגי:>
והעובדות הסוציאליות - - - 

<מריה רבינוביץ:>
העובדות הסוציאליות, שלא ניתן להן שיקול דעת.

<יעקב מרגי:>
לא ניתן להן.

אני חושב שקודם כל כאן אנחנו צריכים או לפשט, מצד אחד, את התנאים בחוק ולתקן, ומר מוטי וינטר צודק – זה המגרש שלנו; או לבדוק כשלים, לדוגמה: חוסר מקום. כמה שתחוקקי בחוק הזה, לא יעזור כלום. כי אם ראש רשות מעדיף את כספי הפיתוח שלו למזרקות, כדי - - - ייראה יותר יפה, ובונה פחות מעונות; או שיש אינטרסים לגופים כאלה לא לעודד פתיחת מעונות בשכונות כאלה, כי זה "דופק" - - - כזה ואחר במקום כזה.
<פנינה תמנו-שטה:>
מה שיושב פה - - - בכמה משרדים.

<יעקב מרגי:>
לכן, פה צריך להיכנס בחקיקה, ופה טוב שמשרד הכלכלה שומע אותי, ואני חושב שהמבחנים שלכם צריכים להיות באמת-באמת לתמרץ ראש רשות, ולא מי שיש לו כוח, ובא ודורש, אלא לראות מה הוא עשה משלו לטובת מעונות. לקבוע תקינה של כיתות מעון ביישוב. כי אני אומר לכם – מתוך ידיעה, מתוך ניסיון בתחום הזה – אני אומר לכם: יש רשויות מקומיות, שנושא מעונות היום זה בסדר העדיפות האחרון. הוא, קודם כל, יעשה מזרקות, והוא, קודם כל, - - -. ואני מכיר גם לחצים בתוך היישוב: אל תבנה בשכונה הזאת, תבנה פה, כי זה "ידפוק" לי את העסק. לצערנו הרב, בבני אדם אנחנו עוסקים, ויש נגיעות ויש אינטרסים.
לכן, אני חושב שאם רוצים באמת לפתור את הנקודות האלה, שהחקיקה הזו מעלה, צריך לשים דגש על שלושת הבעיות המרכזיות. ונתתי רק - - - אחת של כיתות המעון. זו תשומת לב שצריך לתת אותה. כי אין היום תקינה – מה - - - ראש רשות. ראש רשות יכול "לשחק" בכספי הפיתוח שלו, כפי שהוא יכול לשעבד את כל הכספים שלו מ"מפעל הפיס", מכספי הפיתוח שלו, ל-20 שנה בשביל איזה, לא יודע, היכל תרבות, בלי לפגוע בשום צורך כזה או אחר.

<היו"ר אורלי לוי אבקסיס:>
זה נכון?

<יעקב מרגי:>
 ודאי. יש תקינה? יש חובה לכיתות מעון?
<קריאה:>
לא.

<גיל ארז:>
לא.

<קריאה:>
לא.

<גיל ארז:>
לא.

<יעקב מרגי:>
לא. 

<קריאה:>
אין חוק - - -

<יעקב מרגי:>
תדברי את בכנסת 20 פעם ו-30 פעם על עידוד נשים לצאת לעבודה, ולתת כלים – יד אחת עושה ככה, והיד השנייה - - -
<היו"ר אורלי לוי אבקסיס:>
ואיפה משרד הכלכלה?

<קריאה:>
אין חובה.
<גיל ארז:>
אין חובה.
<קריאות:>
- - -

<יעקב מרגי:>
זה אנחנו, זה אנחנו, זה אנחנו - - -
<קריאות:>
- - -

<יעקב מרגי:>
זו הנקודה שזועקת.

<היו"ר אורלי לוי אבקסיס:>
זאת אומרת, יכול להיות ישוב שלם עם ילדים, אבל לא תהיה בו בכלל מסגרת?

<פנינה תמנו-שטה:>
לא.

<קריאות:>
- - -

<קריאה:>
אבל יש תופעה - - -

<יעקב מרגי:>
כן, - - - שתביני.

<קריאות:>
- - -

<היו"ר אורלי לוי אבקסיס:>
אוקי, חבר'ה, בואו נכניס סדר.

<יעקב מרגי:>
כיתות המעון רווחיות. רבותיי, אני מדבר מניסיון ומפרקטיקה: כיתות מעון היום רווחיות. זה סטרט-אפ לארגונים, אני אומר לכם. הן רווחיות, הן צפופות. אין מעון היום שהכיתה שלו חסרה בתקן, והם משחקים בסדרי העדיפויות. ראש רשות אין דחף.
<היו"ר אורלי לוי אבקסיס:>
אין נציג של השלטון המקומי? 

<יעקב מרגי:>
אין לו דחף.
<קריאה:>
יש עיריות.

<היו"ר אורלי לוי אבקסיס:>
אין.

<קריאה:>
יש, יש.

<קריאה:>
הנה, יש.

<קריאה:>
יש, מכפר יונה.

<אלברט מור:>
אני רוצה להתייחס לנקודה הזאת, אם יש מעונות, אם יש רשויות. קודם כל, שמי אלברט מור, ואני מנהל מחלקת הרווחה בכפר יונה. אני יכול לדבר על כפר יונה: יש מספיק מעונות, אין מספיק מקומות כי היישוב גדל, וכל הזמן יש תפוסה מלאה.
<יעקב מרגי:>
זה לא מעיד על הכלל.
<אלברט מור:>
רק שנייה, אני מדבר - - - 

<יעקב מרגי:>
- - -

<היו"ר אורלי לוי אבקסיס:>
אבל היא הנותנת, הוא אומר שיש יותר ביקוש אבל  אין לו היצע.

<קריאה:>
- - - חוסר.

<קריאה:>
יש חוסר.

<אלברט מור:>
אבל לעומת זה, יש תופעה נוספת, שמתפתחת על יד, וזה המון משפחתונים פרטיים, שאני לא בטוח שכולם מבוקרים או מפוקחים.
<קריאות:>
- - -

<קריאה:>
זה סיפור אחר.

<היו"ר אורלי לוי אבקסיס:>
ולמה העירייה לא מפתחת עוד מוסדות כאלה, עוד מעונות?

<שמחה סחר:>
זה - - - חוק פיקוח.

<יצחק קדמן:>
תראי, בנו עיר חדשה במודיעין, לא תכננו שם בכלל מעונות. התחילו לפתוח בבתים פרטיים, השכנים מתנגדים, הם לא רוצים - - -

<אודאה איפרגן:>
אבל החוק - - - גם על משפחתונים.
<קריאה:>
בוודאי. זה - - -

<היו"ר אורלי לוי אבקסיס:>
חבר הכנסת מרדכי יוגב, אולי גם תפנה לראש המפלגה שלך ותשאל על בעיות שעלו פה בנוגע למשרד הכלכלה.

<מרדכי יוגב:>
כן, זו שאלה שיכול להיות – ואני אומר זאת בכנות – שהיא תהיה בחילוקי דעות ביני לבין ראש המפלגה שלי. בחמש השנים שקדמו לכניסה שלנו, עכשיו, לכנסת הנוכחית, כיהנתי כסגן ראש המועצה האזורית מטה בנימין, המועצה האזורית הכי גדולה בישראל – היום 61 אלף נפש – שדואגת למעונות, ויש לה מחלקת מעונות מועצתית.
<שמחה סחר:>
אבל יש לכם תקציבים, זה דבר אחר.

<מרדכי יוגב:>
וחשה בצורך הזה, בחינוך מהילדות.
אני חושב שהבעיה, אחת מהבעיות שלנו היא שכל סיפור המעונות הוא בכדי להוציא את האימא לעבודה, - -

<יצחק קדמן:>
נכון מאוד.

<מרדכי יוגב:>
- - ומתקשר עם מיצוי ההשתכרות והכול, ולא בראייה של הילד, אלא בראייה של אימא שלו. ומבחינה זאת – אני אקצין – כמו שאני אומר: המעונות הם האפסנאות בשביל לאפסן את הילד לצורך העבודה, והם נמצאים בחוק החינוך, שראש המועצה מחויב עליו. אני חושב שזו רעה חולה, ואני ממליץ שנדון בה באחת מהפעמים בדיון עקרוני, ונביא לכאן גם את השרים או את נציגיהם. בחלוקת השלל, גם בכנסת הנוכחית, שבין השר שמחון לבין שר החינוך, וניסיתי גם - - -
<היו"ר אורלי לוי אבקסיס:>
אנחנו ניסינו בכנסת שעברה - - -

<יצחק קדמן:>
- - -
<היו"ר אורלי לוי אבקסיס:>
נכון. והייתה איזושהי אופציה לרגע שמשרד התעשייה, המסחר והתעסוקה היה מוותר על הקולוניה הזו, - -
<נירה לאמעי רכלבסקי:>
- - - לעולם לא, ועכשיו יש סיכוי.
<מריה רבינוביץ:>
- - - יש סיכום. עכשיו, יש סיכום.

<היו"ר אורלי לוי אבקסיס:>
- - ואחר כך זה חזר אחורנית. באמת, המקום האידיאלי, הנורמלי, - -
<שמחה סחר:>
הטבעי.

<היו"ר אורלי לוי אבקסיס:>
- - שמגיל אפס ועד בכלל, כל החינוך יהיה במשרד אחד.
<מריה רבינוביץ:>
יש סיכום.

<יעקב מרגי:>
אתם רוצים שנספר לכם את הנאום שהיה בממשלה על הדיון הזה?

<מרדכי יוגב:>
אנחנו, בתחומים מסוימים, ויש את השדולה של השלטון המקומי, שלא יהיה מצב שהשלטון המרכזי מפיל הכול על השלטון המקומי: בכסף ובאחריויות שונות. אבל הנקודה הזאת איננה אחריות שבהכרח בכסף. אני מסכים עם חבר הכנסת מרגי, השר לשעבר, שהמעונות רווחיים. אני אהיה כנה מאוד: אני רציתי להכניס את "אמונה" לתוך ישובים מסוימים: עלי, שילה – הייתה התנגדות של הגזברות של המועצה.
<היו"ר אורלי לוי אבקסיס:>
למה?

<מרדכי יוגב:>
כי המעונות רווחיים.

<יעקב מרגי:>
ראשי הרשויות למדו זאת, והם מפעילים מעונות באמצעות חברת המתנ"סים. 

<היו"ר אורלי לוי אבקסיס:>
אז למה הם לא מקימים מעונות אם הם רווחיים?

<מרדכי יוגב:>
מה?

<היו"ר אורלי לוי אבקסיס:>
אז למה הם לא מקימים אם הם רווחיים?
<מרדכי יוגב:>
מקימים, מה זה "לא מקימים"?
<היו"ר אורלי לוי אבקסיס:>
זה לא הגיוני. לא מספיק, מסתבר.

<מרדכי יוגב:>
לספר לך כמה כיתות מעון בנינו בחמש השנים האחרונות? לפחות 40. 
<היו"ר אורלי לוי אבקסיס:>
אבל זה תלוי בסדרי העדיפויות של אותו - - -

<מרדכי יוגב:>
ולכן אני חושב ואני מבקש שהכי קדימה לפרק זמן זה ואחר – לא יודע מתי – שנוכל לקיים דיון כזה באופן רחב ובאופן עמוק. אני יוצא עכשיו מדיון שהיה פה – עמוק – שזימן יושב-ראש ועדת חוץ וביטחון, את ציפי לבני, והיה דיון עמוק בנושא תפיסת המדיניות שהיא מובילה, ושאין שלמות איתה בכל הממשלה. אני חושב שהדיון הזה ראוי לא פחות, והוא עתיד כל ילדינו, ועמדתי תושמע ברמה, בניגוד אולי לדעת עמדת ראש מפלגתי – לא ניהלנו שום דיון כזה לפני כן.
<היו"ר אורלי לוי אבקסיס:>
אנחנו נעשה דיון מורחב בנושא: תחת איזו קורת גג צריך להיות כל החינוך.
<מרדכי יוגב:>
מיקומו של הילד, מגיל אפס ועד גיל חינוך חובה – היום שלוש, בהתאם להרחבה – האם תחת כנפיו של משרד החינוך, באחריות ראשי הרשויות או שמשרד הכלכלה, בצד, לאפסן, בשביל שהאימא תצא לעבוד.
<קריאה:>
היום - - - שלוש.

<קריאה:>
- - -

<מרדכי יוגב:>
אני אומר, אני שואל. 

<גיל ארז:>
רק כנציג משרד הכלכלה אנחנו חונכים בזה, אבל יהיה דיון אחר.
<היו"ר אורלי לוי אבקסיס:>
בוודאי, אף אחד לא רוצה לוותר על נתח כזה בתוך המשרד.

<גיל ארז:>
לא, לא קשור, זה עניין של - - -

ורק עוד הערה אחת: בשנתיים האחרונות יש בנייה מאוד מאסיבית, שאנחנו מקווים שלקראת סוף השנה - - -
<יעקב מרגי:>
זה בעידוד משרד הכלכלה.

<גיל ארז:>
בעידוד משרד הכלכלה - - -
<יעקב מרגי:>
אני אמרתי. אבל לא תמיד כפוף למוטיבציה של הרשויות, ולתרומת הרשויות.
<היו"ר אורלי לוי אבקסיס:>
אנחנו ננסה לחשוב ביחד איך לא לעשות את זה. אבל בוא לא נחרוג מהנושא שלנו.
<מרדכי יוגב:>
מבחינה זאת נהנינו מכל השרים, כולל מהשר בנימין בן אליעזר וכולל מהשר שלום שמחון – שרי מפלגת העבודה ואחרים. 
<יעקב מרגי:>
- - - היה אקטיבי.

<גיל ארז:>
אני נפגשתי רק לאחרונה עם ראש המועצה האזורית שלכם.

<היו"ר אורלי לוי אבקסיס:>
כן, מר וינטר.

<מוטי וינטר:>
אל"ף, הערה, לחזק את דבריו של חבר הכנסת מרגי: במיוחד בכוח אדם, לא מספיק הגדיר. והחוק הזה לא ניתן עם תוספת שמתבקשת, יש רק תוספת של 20 אלף פעוטות שדורשים התערבות. אין תוספת ליושב-ראש ועדה לילדים בסיכון. אנחנו מאלתרים, בעצם. מה שהגברת מריה רבינוביץ נתנה זה רק חלק מהתמונה של האלתור הגדול שאנחנו נאלצים לעשות, ובין השאר בנושא של כוח אדם.
<קריאה:>
וגם הכשרה.

<מוטי וינטר:>
וההערה שלו מאוד חשובה. ואין לנו, לאורך כל הקו לא קיבלנו שום תוספת - - -
<היו"ר אורלי לוי אבקסיס:>
מה, של כוח אדם, של עובדים סוציאליים.

<מוטי וינטר:>
כן, בתשתית, בתשתית של החוק הזה. היינו צריכים לעכל אותו - - -
<היו"ר אורלי לוי אבקסיס:>
איך אפשר לעשות את זה, מר וינטר? תשתמש בנו, בכנסת, בוועדה.
<יעקב מרגי:>
אני אגיד לך איפה הבעיה, אני אומר לך איפה הבעיה: אנחנו פה לוחצים לפעמים לחוקק חוק, בסדר? תופסים פה את נציג משרד האוצר, יושבים ונותנים לו – יש לי את שני הכובעים, אני יכול לומר לך. ואז הוא גומר, יוצא החוק, הוא חוזר אלייך, למשרד. הוא אומר: אתה ביקשת ממני את זה? אני עכשיו לא יכול לתת לך, כי - - - ייקחו לי את זה. וזה סחר מכר, וזה בסוף נופל על המשרד, אז הוא לא יקבל תקנים. החוק משית עליו משימות, והוא לא נותן לו את זה. כי הוא אומר לו: תשמע, השר ביקש זה, ויש לו את זה. למשרד האוצר זה תמיד סכום אפס, בסוף.
<היו"ר אורלי לוי אבקסיס:>
איך אנחנו יכולים להתגבר על הנקודה הזאת?
<מוטי וינטר:>
רגע, לא סיימתי את דבריי, אני אתייחס למה שאת רוצה.
הערה שנייה, לדברים שאמר חבר הכנסת מוטי יוגב: צריך לעשות צדק עם משרד הכלכלה. משרד הכלכלה, בשנים האחרונות, פיתח תכנית מאוד מקיפה, בראשותה של פרופסור מיקי רוזנטל, תכנית שהיא סטנדרטים של כל מעונות היום. זאת אומרת, כל מה שאתה אומר לא מדויק בכלל.
<מרדכי יוגב:>
לא אמרתי שיש שם פגיעה. אני ציינתי לחיוב.

<מיכל כרמל:>
- - - לאפסון.

<יעקב מרגי:>
האפסון היה קיצוני. הוא אמר שהוא מקצין.
<מרדכי יוגב:>
נכון.

<מוטי וינטר:>
אני חושב שנעשתה עבודה גדולה. וגם ההערה, היו פה תפיסות לגבי מעונות היום, זה לא התחיל מחינוך.
<היו"ר אורלי לוי אבקסיס:>
אבל אני אגיד לך: בתוך הסיפור הזה – ואני יודעת על מה אתם מדברים, אתם מדברים על חוק הפיקוח על מעונות היום – יש שם בעיות שלא לקחו אותן בחשבון: כמו שימוש חורג, שמה שהיה מביא בעצם לסגירה של מעונות שנמצאים בתוך הרשויות המקומיות, בעיקר כשהתכנון והבנייה נמצאים בוועדת הפנים והגנת הסביבה, ולא נסגר שם. שימוש חורג ניתן לבתי כנסת וכדומה, אבל לא למעונות יום. הנושא של הפיקוח, המיבדקות – היו שם יותר מדי בעיות.
<מוטי וינטר:>
אבל יש הצעות, יש תכניות.

<היו"ר אורלי לוי אבקסיס:>
וגם השמירה על המחיר, הפיקוח על המחיר, שזו הקטסטרופה, כל העלות, איך אמרת? משרד האוצר עושה משהו, אבל, בסופו של דבר, מה שאנחנו דרשנו זה שיהיה תקצוב, כדי שהורים שהיום לא יכולים לעמוד בסכום הזה, מחר-מחרתיים יצטרכו לעמוד בסכום כפול ומכופל. ולכן אנחנו רוצים פתרונות כדי לא ליצור מצב, שאתה שאומר: של אבסורד, שאנחנו מחוקקים חוק, אבל הציבור לא יכול לעמוד בו. אני לא רציתי לחוקק חוק, ואני הייתי בין אלה - - - שהיו בו יותר מדי בעיות, שאחר כך היו נופלות על כתפי ההורים. ברגע שנפתור את הבעיות האלה, יהיה חוק; לא יפתרו את הבעיות האלה, אנחנו, לא רק בוועדה הזאת - - -
<קריאה:>
איך יפתרו?

<היו"ר אורלי לוי אבקסיס:>
קודם-כל, בתכנון ובנייה. השימוש החורג הוא משהו שאי אפשר לעבור עליו, צריך להחריג. כמו שהחריגו בתי כנסת, צריך להחריג את מעונות היום. לא ייתכן שאנחנו נסגור עכשיו את מעונות היום, אבל אין לנו פיתרון אחר. או שנזרוק אותם, אחר כך, לשולי החברה, באזורי תעשייה או לא יודעת מה. זה לא משהו שאנחנו רוצים.

יש את הנושא של הפיקוח על המחירים, ואנחנו לא רוצים שהוא יתחיל להמריא: במקום 2,000 שקל, 4,000 שקל וכדומה. הורים לא ייצאו לעבוד, לא יהיה שווה להם. שווה לאימא לשבת בבית, להחזיק את הילד שלה, ולא לתת אותו למישהו אחר, לגדל לה אותו, בסכום שהיא עוד צריכה לשלם על זה שהיא רוצה לצאת לעבוד.

יש בעיות אחרות, אנחנו לא ניגע בנושא הזה. עדיין, במעונות המוכרים יש סוג של פיקוח, כזה או אחר, הוא לא מספיק. אבל אנחנו עכשיו לא נזרוק את התינוק ביחד עם המים.
את רצית להגיד משהו?

<מוטי וינטר:>
אבל עוד לא הגעת - - -

<היו"ר אורלי לוי אבקסיס:>
לא סיימת. מר וינטר, בבקשה.

<מוטי וינטר:>
בעצם התכנסנו לצורך העניין של חבר הכנסת זבולון אורלב – ההערה שהוא הטיל להקים פה ועדה וכולי וכולי. אז זה בעצם, יש מה שאנחנו עשינו, המשפטנים, ביחד עם המרכז לשלטון מקומי: גיבשנו כל מיני הצעות, שחלקן עונות על הדברים שהגברת מריה רבינוביץ העלתה. אלא מה? שאנחנו לא יכולנו להקים את הוועדה, משום שיש לנו, אנחנו בסיכום עם אגף התקציבים במשרד האוצר, שאנחנו לא עוסקים בשום דבר שעוסק בחקיקה או בתיקוני חקיקה. לכן, כשאת שואלת אותי מה לעשות - - -
<היו"ר אורלי לוי אבקסיס:>
אבל זו חובתכם, מר וינטר.

<מוטי וינטר:>
עכשיו אני מדבר כפקיד ממשלתי.
<היו"ר אורלי לוי אבקסיס:>
אוקי.

<מוטי וינטר:>
ואני מדבר אלייך – את במעמד אחר, ואני במעמד אחר. אמר מקודם חבר הכנסת מרגי, אני נותן לך את העובדות. אני יושב פה, אני אגיד לה, יש מקצוע, כל מה שאת רוצה. אבל כפקיד ממשלה, שאני לא מייצג את עצמי, אז אני אומר: יש לנו הסכם ל-2014-2012, שאנחנו לא יכולים להיכנס לדברים שכרוכים בהצעות חוק חדשות, בתיקוני חקיקה, שיש להם השלכות כספיות.
<היו"ר אורלי לוי אבקסיס:>
כמה? בשביל 20 מיליון שקל אתה אומר שעל זה יפלו ילדים - - -
<קריאה:>
על פחות - - -

<מוטי וינטר:>
בואי, תיכנסי איתי פעם לדיונים ותשאלי - - -

<היו"ר אורלי לוי אבקסיס:>
אני יודעת.

<יעקב מרגי:>
יש סעיפים שאם תתני לו 20 מיליון שקל, הוא - - -

<היו"ר אורלי לוי אבקסיס:>
מר וינטר, אבל מה החלופה? להשאיר אותם - - - 

<מוטי וינטר:>
רגע. אני חייב להגיד לך את העובדות. יש לנו הצעות, אין בעיה. יש לנו הצעות.

<היו"ר אורלי לוי אבקסיס:>
מה ההצעות?

<מוטי וינטר:>
על שינוי של הקריטריונים, על כל מיני דברים.

<היו"ר אורלי לוי אבקסיס:>
אתם תוכלו להעביר לנו, לוועדה, את הרעיון להצעות?
<מוטי וינטר:>
בבקשה?

<שמחה סחר:>
- - - את ההצעות.

<היו"ר אורלי לוי אבקסיס:>
אתם תוכלו להעביר לנו את הרעיונות לשינויים?

<מוטי וינטר:>
תפני לכבוד השר, ומה שהוא יגיד לנו נעשה.
<היו"ר אורלי לוי אבקסיס:>
תודה. מר וינטר, אני רוצה לדעת משהו: אם יש לכם חוות דעת מקצועית שלא תלויה בתקציבים, אני רוצה שתביאו אותה לוועדה.
<מוטי וינטר:>
תראי, לכל דבר יש השלכה תקציבית, גם אם נגיד - - -

<היו"ר אורלי לוי אבקסיס:>
בסדר, אבל אני מבקשת את חוות הדעת המקצועית.
<מוטי וינטר:>
תפני לשר, בסדר. את תקבלי. אני לא יכול לתת לך תשובה כרגע. כן, אני מוגבל.
<יעקב מרגי:>
- - - את יודעת על מה להצביע היום.

<היו"ר אורלי לוי אבקסיס:>
אוקי, אנחנו נבדוק.

<מוטי וינטר:>
אני אומר לך: יש מקצוע - - -. כל הצוות פה, אנשים נהדרים.

<היו"ר אורלי לוי אבקסיס:>
קודם כל, תודה רבה. וזה יבוצע.

כן.

<שולי אבידור:>
שמי שולי אבידור, אני עובדת סוציאלית מעיריית רעננה, ויושבת-ראש הוועדה לזכאות למעון יום לפי חוק פעוטות בסיכון.
עוד מאז חקיקת החוק ולפני היישום שלו, התרעתי וראיתי, זיהיתי את הלקונות ובעצם את החוסרים בחוק. גם עבודת המאסטר שלי עסקה בזה, בהצעות לשינוי החוק. אבל אני יכולה להגיד שאני, כעובדת סוציאלית במדינת ישראל, מאוד מקווה שפעוטות בסיכון שעונים לקריטריונים של החוק, אבל שהמשפחות לא הצליחו להביא אישור רפואי – לא בגלל זה הם לא נכנסו למעון. כי אני מודה שאחרי שיחות עם מפקחים במשרד הרווחה, כדי לחשוב איך לעקוף את החוק, עובדים סוציאליים פועלים בדרכים יצירתיות. אני אומרת לאימא: תיגשי לרופא הילדים, ותגידי שהוא ממליץ על סידור במעון. בלי כי את מכה אותו או מזניחה אותו או לא יודעת להקריא לו סיפור בלילה.

העובדת הסוציאלית, שרואה אינטראקציה אם-ילד, שעושה ביקורי בית, שרואה איך הילד אוכל, אני רואה בתוך החדר: התינוקות יושבים אצלי, חונים את העגלה בחוץ, ויושבים אצלי, בוועדה, וגם בשבילי זאת הזדמנות לתצפית. שנותנת את כל המידע על התפקוד ההורי, ועל ההזנחה בבית – מספיקה לי, האישור הרפואי בשבילי זה איזושהי חותמת, זה אישור. סידרתי ילד במעון. ילד - - -
<היו"ר אורלי לוי אבקסיס:>
זאת אומרת, בסופו של דבר, הכול בעצם נחתך על העובד הסוציאלי?
<שולי אבידור:>
בוודאי. החוק מאוד כובל את ידו של העובד הסוציאלי.
<היו"ר אורלי לוי אבקסיס:>
הוא כבל בעצם את זה רק בשביל שפחות ייכנסו, כמו איזה - - - בוא נצמצם.
<יצחק קדמן:>
נכון.

<יעקב מרגי:>
נכון.
<פנינה תמנו-שטה:>
אני לא מסכימה. לא נכון, אני לא מסכימה.

<יצחק קדמן:>
מאה אחוז נכון, חברת הכנסת תמנו-שטה.
<פנינה תמנו-שטה:>
סליחה, אי אפשר להרחיב יותר מדי - - -
<יצחק קדמן:>
חברת הכנסת תמנו-שטה, - -

<פנינה תמנו-שטה:>
אני לא מסכימה, ואני אסביר לך למה.

<יצחק קדמן:>
אני הייתי כשחוקקו את החוק – הכול היה טריקים כדי להקטין את מספר הילדים, זה הכול. לא הייתה על זה שום מחשבה פרופסיונלית, רפואית. שום דבר.
<היו"ר אורלי לוי אבקסיס:>
חברת הכנסת תמנו-שטה, אנחנו רוצים לתת מסגרות לילדים.
<פנינה תמנו-שטה:>
זה בסדר, אני רוצה לתת להם מסגרות - - -
<היו"ר אורלי לוי אבקסיס:>
את לא מרחיבה את הסמכות. אנחנו לא מדברים, חלילה וחס, על הוצאת ילדים מהמשפחה. זה לא קשור. זה רק בשביל הסידור.

<שמחה סחר:>
אנחנו לא מוציאים את הילד מהבית כבר.

<פנינה תמנו-שטה:>
אבל זה מעונות יום. השאלה אם - - -

<היו"ר אורלי לוי אבקסיס:>
ובוקר.

<פנינה תמנו-שטה:>
מעונות יום - - -

<היו"ר אורלי לוי אבקסיס:>
רגילים, רגילים.
<פנינה תמנו-שטה:>
בסדר.

<היו"ר אורלי לוי אבקסיס:>
אני קלטתי לרגע שיש פה זה.

<פנינה תמנו-שטה:>
תודה.

<היו"ר אורלי לוי אבקסיס:>
אנחנו לא מדברים על הפנימיות, אנחנו לא מדברים על זה - - -

<פנינה תמנו-שטה:>
מעונות יום – אני הבנתי שיש מעונות יום מיוחדים.

<קריאות:>
לא.

<יעקב מרגי:>
לא, זה שילוב, זה שילוב.

<היו"ר אורלי לוי אבקסיס:>
לא, רגיל, רגיל, רגיל. של משרד הכלכלה - - - הילד שלי והילד של ההיא, ושכולם יהיו ביחד.
<קריאות:>
- - -

<יעקב מרגי:>
אז הוא לא יצא לאומנה. אז הוא לא יגיע בסוף לאומנה, ולא - - -
<היו"ר אורלי לוי אבקסיס:>
לא אומנה ולא - - -

<מרדכי יוגב:>
גברתי היושבת-ראש, בשביל להבהיר, אז בתוך מעון היום, כמו - - - שפה, יש סייעת נוספת, יש - - - נוספת.
<פנינה תמנו-שטה:>
את זה אני יודעת, לארבע שעות.

<קריאה:>
אגב, יובהר שבחוק עצמו כתוב שהתאמה למעון יום זה כדי למנוע את הוצאתו מביתו. זה כתוב במפורש בחוק.
<יעקב מרגי:>
כן, זה הרציונל. 
<פנינה תמנו-שטה:>
אז השאלה היא שכאשר נדרשת סייעת כזאת, שמחריגה את הילד, וילדים הם מספיק אינטליגנטים להבין את זה גם בגיל הזה – שם אני חושבת שצריך להשאיר את הסעיף של הרופא.
<קריאות:>
- - -

<היו"ר אורלי לוי אבקסיס:>
אבל בשביל הסייעת - - - רופא, זו ועדת שילוב.

<קריאה:>
זו ועדה אחרת.

<היו"ר אורלי לוי אבקסיס:>
זו ועדת שילוב.
<קריאות:>
- - -

<קריאה:>
זה - - - שלא דרך החוק.

<היו"ר אורלי לוי אבקסיס:>
זה משהו אחר.

<יעקב מרגי:>
אני רוצה להתחבר לדברים שהיא אמרה – אני חושב שזה לא דרכים יצירתיות, זו חובתה. כי כמו שאת רואה ומכירה את המשפחה, גם רופא המשפחה בסוף מכיר את המשפחה, הוא יודע.
<אלברט מור:>
לא בהכרח.

<יעקב מרגי:>
וכשהיא באה בשם העובדת הסוציאלית שאומרת: המלצה כזו, רופא המשפחה קורא את המפה. 

<שמחה סחר:>
אבל למה צריך לעשות ככה?

<היו"ר אורלי לוי אבקסיס:>
חבר הכנסת מרגי, למה להחמיר את זה?

<יעקב מרגי:>
לא מחמיר, ההיפך.

<היו"ר אורלי לוי אבקסיס:>
ואני אגיד לך: אבל יש הורים שיפחדו. הורים שיפחדו.
<יעקב מרגי:>
ההיפך, כי ללכת ולהביא אישור רפואי שנוגע באלימות ובהזנחה – הורה יפחד באמת.

<יצחק קדמן:>
נו, זהו.

<היו"ר אורלי לוי אבקסיס:>
אז גם זה לא פותר את כל המקרים.
<יעקב מרגי:>
את רוצה להוריד את זה לגמרי?

<היו"ר אורלי לוי אבקסיס:>
אני רוצה שיסתמכו, הרי גם ככה היא הקובעת.

<יעקב מרגי:>
הלוואי.

<היו"ר אורלי לוי אבקסיס:>
מי שקובע זו העובדת הסוציאלית.
<יעקב מרגי:>
הלוואי, הלוואי.

<היו"ר אורלי לוי אבקסיס:>
הפך להיות, כל העניין של החתימה של הרופא זו רק חותמת גומי כדי - - - משפחות ילכו.

<פנינה תמנו-שטה:>
אז מה - - - הרציונל?

<היו"ר אורלי לוי אבקסיס:>
להקטין

<יצחק קדמן:>
להקטין את מספר - - -

<יעקב מרגי:>
משרד האוצר רצה שעוד - - -
<היו"ר אורלי לוי אבקסיס:>
אם היו יכולים להגיד: רק בעלי עיניים כחולות, היו אומרים: רק בעלי עיניים כחולות. 

<פנינה תמנו-שטה:>
אז מה אנחנו רוצים מהם? זה אנחנו שצריכים לשנות את החוק.

<יצחק קדמן:>
נכון.

<היו"ר אורלי לוי אבקסיס:>
נכון.

<קריאה:>
בדיוק.

<היו"ר אורלי לוי אבקסיס:>
כן, את מזמן ביקשת רשות דיבור. רק את שמך לפרוטוקול.
<רחל שוכמן:>
רחל שוכמן. 

אני חוזרת כרגע חזרה לנושא של חוסר במקומות ובמעונות: כל רשות מקומית אחראית מגיל שלוש לילדים, ומקימה בתי ספר. למה לא לחייב את הרשויות המקומיות, שהם אחראים לילד מיום היוולדו? כמו שאף ראש עירייה לא יחשוב שהוא לא פותח בית ספר מפני שאין לו תקציב, כי הוא חייב לילדים. צריכים פשוט להחיל את זה מגיל אפס.
<יעקב מרגי:>
אגלה לך סוד: גם בתי ספר לא פותחים מספיק.
<פנינה תמנו-שטה:>
זה דיון אחר לגמרי.

<רחל שוכמן:>
לא, בתי ספר – אין רשות שאין לה בתי ספר. ואם אין, אז הם דואגים להסיע ילדים, ולשלם אגרת לימודי חוץ.
<מרדכי יוגב:>
גברתי היושבת-ראש, זה פשוט מדי: זה נתונים. במשרד החינוך יושבים אנשים במינהל הפיתוח, - -
<קריאה:>
יש להם תקינה.

<מרדכי יוגב:>
- - ומיום לידתו של הילד הוא כבר אצלם במחשב.

<היו"ר אורלי לוי אבקסיס:>
נכון.

<יעקב מרגי:>
ויש תקינה, פה אין תקינה.

<רחל שוכמן:>
אז זה מה שאנחנו - - -

<יעקב מרגי:>
זה מה שאני העליתי. 
<רחל שוכמן:>
אבל זה בדיוק מה שאני אומרת לכם: תקינה.

<גיל ארז:>
אני רוצה להבהיר - - - עד גיל שלוש אין חוק, בניגוד לחוק חינוך - - -

<רחל שוכמן:>
לכן אני אומרת. זה מה שאני אומרת.

<קריאות:>
- - -

<מרדכי יוגב:>
ולכן ישבתי קודם ואמרתי: זה דורש את דיון העומק הזה – שרשרת החינוך.
<היו"ר אורלי לוי אבקסיס:>
חבר הכנסת מוטי יוגב, אנחנו לוקחים את הרעיון שלך. אנחנו נעשה - - -
<מרדכי יוגב:>
זה לא במשרד הכלכלה ולא במשרד הרווחה. בשני המשרדים הללו אין קריטריונים. ולצורך העניין, - - -
<יצחק קדמן:>
- - - 

<רחל שוכמן:>
אז זה מה שצריכים לעשות. בשביל זה אנחנו פה.

<מרדכי יוגב:>
ציינתי לחיוב שרים ממפלגת העבודה, שתרמו לבנייתן של הרבה כיתות מעון ביהודה ושומרון. אבל באותה מידה יכול היה להיות – וחייתי גם את זה – שיבנה רק פה או רק שם.
<מיכל כרמל:>
אז תעזרו לנו.

<מרדכי יוגב:>
וילדים יזכו - - -

<קריאות:>
- - -

<היו"ר אורלי לוי אבקסיס:>
- - - למי שמחזיק באותו תפקיד.

<מרדכי יוגב:>
לכן, שרשרת החינוך תביא אותנו למקום אחר.

<היו"ר אורלי לוי אבקסיס:>
חבר הכנסת מוטי יוגב, אנחנו ננסה לקדם את הרעיון הזה, כמו שניסינו בפעם שעברה. אני מקווה שחילופי האישים במשרדים השונים יגרמו לכך שאולי בקדנציה הזו נצליח להביא איזושהי מהפיכה.
<גיל ארז:>
רק להגיד שאתה צודק בגלל - - -, כי אין חוק.

<היו"ר אורלי לוי אבקסיס:>
אין חוק.
כן, אני ממשיכה איתך.

<רחל שוכמן:>
אני רוצה לחזור לעניין של הסייעות: זה חוסר אחריות מצידנו שאנחנו מאפשרים, שילדים עם לקויות מסוימות, לא תהיה אחות מוסמכת שתטפל בילד. כי אם יושבים ילדים - - -

<היו"ר אורלי לוי אבקסיס:>
אנחנו נלחמים על אחיות בית ספר, את לא יודעת כמה.

<קריאות:>
- - -

<יעקב מרגי:>
- - - הלוואי.

<רחל שוכמן:>
אבל תינוק - - -

<היו"ר אורלי לוי אבקסיס:>
אני מסכימה איתך, אבל זה לא יקרה, אין לנו תקציבים.
<קריאה:>
אבל מה זה החוק?

<קריאות:>
- - -

<היו"ר אורלי לוי אבקסיס:>
בואו, עכשיו נחזור לנושא.

<יעקב מרגי:>
זה יהיה הכול או לא כלום.

<היו"ר אורלי לוי אבקסיס:>
כן.

<שולי אבידור:>
קודם כל, מה שהייתי צריכה להגיד קודם הוא שאני מברכת על קיום המפגש הזה, ואני רוצה לחזור לזה שחוק פעוטות בסיכון הוא חוק מבורך. כלומר, הוא חוק שנחקק כדי למנוע שילדים יישארו בבתים שלהם במצבים שמסכנים אותם, כי לרשויות אין תקציבים או אין מכסות, ולכן המדינה לקחה את האחריות על המכסות.
ולהתייחס למה שחבר הכנסת מרדכי יוגב אמר קודם: אנחנו לא מכניסים פעוטות בסיכון למעונות יום כדי שהאימהות שלהם תצאנה לעבוד. בהרבה מקרים מוטב לו, לפעוט, להיות במעון, מאשר להיות עם אימא בבית. אבל החוק קבע גם – כמו שהוא חייב קיום ועדה – קביעת תכנית טיפולית למשפחה. כלומר, לא מספיק שהפעוט נכנס למעון, הוא חוזר בעצם לאותו הבית.
<אודאה איפרגן:>
לא, זה לא בחוק.
<אלברט מור:>
לא, זה לא בחוק.

<שמחה סחר:>
זה לא בחוק.

<אלברט מור:>
זה לא בחוק, זה יצירתי.

<מיכל כרמל:>
זה בתקנון ענייני הסעד.

<שולי אבידור:>
זה בתקנון ענייני הסעד? אני מחייבת את זה בוועדה. כלומר, ההורים חותמים על פרוטוקול שהם חייבים ללכת לטיפול זוגי, להדרכה הורית, להגיע לעובד סוציאלי, שהאחים ילכו למועדונית. תכנית טיפולית נקבעת למשפחה.
<מריה רבינוביץ:>
זו אחת ההצעות - - -

<קריאה:>
אבל גם כולנו מבינים - - -
<היו"ר אורלי לוי אבקסיס:>
טוב, חברים, בגלל שהרבה דברים נמצאים בתקנות, והתקנות שייכות לוועדה אחרת - - -

<נירה לאמעי רכלבסקי:>
כרגע, אין תקנות. כרגע, אין תקנות - - -

<היו"ר אורלי לוי אבקסיס:>
כרגע, אין תקנות. דרך אגב, יש פה הוראת סעיף בחוק להעביר תקנות לוועדת העבודה, הרווחה והבריאות. אני יכולה להגיד לכם שלא הגיעו לשם שום תקנות, אבל אנחנו נבקש לשנות ולהעביר תקנות לוועדה הזו, כי אני חושבת שיש חשיבות לנושא הזה, שזו הוועדה שדנה במעונות היום בכלל.
אבל, מר וינטר, אם יש לך עוד משהו להוסיף לפני שאנחנו מגיעים לאיזשהו סיכום?
<מוטי וינטר:>
תראי, - - - את הצד החיובי של התפתחות הנושא של החוק הזה. סך הכול, זה 18 אלף ילדים. יש פה הרבה מאוד התפתחויות חיוביות היום, בארץ, בכל הנושא של הגיל הרך, וצריך לברך על כך. לא התייחסנו ל-74 המעונות הרב תכליתיים, שגם זו מהפיכה בתחום – הן מעונות היום והן המשפחתונים. אפשר לשנות ואפשר לעשות פה הרבה מאוד - - - יש לנו הצעות, אם ייתנו למערכת לעשות. זה כל מה שאני יכול להגיד. אנחנו - - -
<היו"ר אורלי לוי אבקסיס:>
תראה, אבל עכשיו יש לך שר שמחובר מאוד לשר האוצר. מה גם שאומרים שאין פגיעה במשרד הרווחה ולא תהיה. והבנתי שיש עוד 200 מיליון שקל תוספת לנושא.
<יעקב מרגי:>
בכל מקרה, מצד אחד, אנחנו לא מקצצים, אבל דוחפים לו עוד 50 אלף ילדים. אז מר וינטר, צפה פגיעה, מה שנקרא. יש לך פה פוטנציאל של 50 אלף ילדים.
<היו"ר אורלי לוי אבקסיס:>
אז בגלל הנושא של ההורדה, יש דברים מסוימים, למשל: בנושא של ההורדה של הכסף של הילדים, והיא תרד ותפגע, בעיקר במשפחות האלה. אנחנו ננסה ליצור איזשהו איזון. בפגישה שלי עם שר האוצר אני אעלה את הנושא הזה. אני חושבת שזה אחד הנושאים. כי בפה אחד אומרים: לא פוגעים באוכלוסיות המוחלשות, וביד השנייה חותכים להם בקצבת הילדים. ויכול להיות, מהיכולת שלהם לתת את ההשלמה - - -
<פנינה תמנו-שטה:>
אבל אותה קצבה הולכת בסוף לביטחון תזונתי. זה לא נכון לצייר את זה בצורה כזאת. אותם כספים שנגזרים מהצמצום והקיצוץ בקצבאות הילדים - -
<יצחק קדמן:>
איפה - - -

<פנינה תמנו-שטה:>
- - הולכים לטובת משרד הרווחה, לביטחון תזונתי. יש הרבה מאוד פרויקטים. יש הרבה.
<היו"ר אורלי לוי אבקסיס:>
מה, לעמותות שיחלקו אוכל למי שהולך לשם?

<יצחק קדמן:>
שניים וחצי מיליארד שקל - - -

<יעקב מרגי:>
בואי, אני אגיד לך מניסיון: זה אופטימי - - -

<פנינה תמנו-שטה:>
לא נכון. יש הרבה מאוד פרויקטים סביב החינוך, - -

<היו"ר אורלי לוי אבקסיס:>
לא, לא, לא, לא. טוב, אנחנו לא נסכם - - -

<פנינה תמנו-שטה:>
- - משרד החינוך - - -

<היו"ר אורלי לוי אבקסיס:>
חברת הכנסת פנינה תמנו-שטה.

<פנינה תמנו-שטה:>
לצייר את זה בצורה - - -
<יעקב מרגי:>
חברת הכנסת תמנו-שטה, מניסיון יבואו פקידי משרד האוצר, וישימו לו קריטריונים - - -

<מרדכי יוגב:>
אני חושב שאנחנו חייבים להשפיע על התקציב עכשיו.
<היו"ר אורלי לוי אבקסיס:>
נכון.

<מרדכי יוגב:>
אני לא יודע את מקומך במשרד הרווחה – מה התפקיד המדויק?

<היו"ר אורלי לוי אבקסיס:>
סמנכ"ל לשירותים חברתיים.

<מרדכי יוגב:>
מצוין. ובהתאם לתקציב, שיש פה כמה נציגים של יש עתיד, וגם אני אצטרך לדבר עם שר האוצר. הוא הצמיד היום את כל ההנחות במשרד הכלכלה למעונות, למיצוי ההשתכרות - - -
<היו"ר אורלי לוי אבקסיס:>
נכון.

<פנינה תמנו-שטה:>
זה לא נכון, זה בוטל. זה בוטל. זה מוקפא, בינתיים.

<היו"ר אורלי לוי אבקסיס:>
זה בוטל. ההקפאה אמורה להיות לשנה וחצי.

<פנינה תמנו-שטה:>
צריך להילחם בדברים האלה. בהתחלה זה היה - - -, באמת שהם מיצו את כושר ההשתכרות - - -
<קריאה:>
זה לא השנה.
<היו"ר אורלי לוי אבקסיס:>
שנה וחצי, עד התקציב הבא.

<קריאה:>
- - -

<היו"ר אורלי לוי אבקסיס:>
חבר הכנסת מרדכי יוגב, עשינו פה קצת רעש ודרשנו.
<מרדכי יוגב:>
כמה אחוזים זה היום?

<פנינה תמנו-שטה:>
נשאר אותו הדבר.

<היו"ר אורלי לוי אבקסיס:>
הוא רצה שני הורים עובדים – זה לא יקרה בתקציב הזה, אבל זה יהיה בהיכון לתקציב הבא. אנחנו נעמוד על המשמר.
<מרדכי יוגב:>
אוקי, אז אני רוצה להגיד גם בהיכון לתקציב הבא, ויש לי מה להגיד, אבל לא נבלבל את השכל על מה שלא. וגם בשביל חבר הכנסת מרגי, כי זה מוצמד גם למתווה המשותף – עוד הצמדה של עוד שלוש פעמים לסובב על החרדים. אני רוצה לומר שבואו נחריג - - -
<יעקב מרגי:>
אין לי בעיה לסובב על החרדים. אבל על הדרך נפגעים גם הלא חרדים.
<מרדכי יוגב:>
נכון. בואו נגיד שפעוטות בסיכון עם המלצת עובדת סוציאלית, לא יהיו כפופים לשום מגבלה: לא של מיצוי ההשתכרות העתידי לשנת 2014 - - -
<גיל ארז:>
אבל זה גם עכשיו, דרך אגב.

<יצחק קדמן:>
לא נכון.

<מרדכי יוגב:>
לגבי הפעוטות בסיכון.

<היו"ר אורלי לוי אבקסיס:>
למה? יש 24 שעות עבודה שבועיות. אנחנו צריכים להוריד את זה.

<מרדכי יוגב:>
פעוטות בסיכון לא יהיו כפופים. פעוטות בסיכון בלבד. לא דיברתי על ליצור את השינויים הגדולים, האחרים, שעליהם יש לי גם התייחסויות לדיון אחר. פעוטות בסיכון לא יהיו כפופים למגבלות התקציב: לא של מיצוי ההשתכרות במחשבה עתידית, ולא של מתווה משותף, ועוד כל מיני דברים אחרים. - - - הפעוט הוא בסיכון. נסתכל מצד הילד, ולא מצד האם אבא שלו לומד בישיבה עכשיו או אימא שלו עובדת רק 20 שעות, - -

<היו"ר אורלי לוי אבקסיס:>
נכון. רעיון.

<מרדכי יוגב:>
- - כי היא לא מצאה עבדה, כן מצאה עבודה, חד הורית או לא יודע מה. נסתכל על טובת הפעוט, ונגיד שאותו נחריג מכל קונסטלציה של שיקול כלכלי אחר.
<היו"ר אורלי לוי אבקסיס:>
תודה. כן.

<אלברט מור:>
אני רוצה לציין שהחוק מבורך. אגב, כפר יונה ועוד ישוב אחד היו שני הישובים הראשונים שהיו הפיילוט של החוק. וזה נחת עלינו, כלומר, אף אחד לא אמר לנו מה דעתכם על החוק, איך אתם רוצים ליישם אותו. רק אחרי שנה וחצי התחלנו לקבל שאלות מה היתרונות והמגרעות של החוק.

אני חוזר במשהו על הדברים של חבר הכנסת מוטי יוגב, וזה נתונים שהוא ציין אותם כרגע: כשלא היה החוק, הייתה איזושהי גמישות לעובדים הסוציאליים לקבל החלטה את מי להכניס למעון ואת מי לא, אבל הייתה בזה גם מגרעת. כלומר, לכל רשות הוקצו מספר מכסות.
<היו"ר אורלי לוי אבקסיס:>
זה הסיפור של המכסות האלה, כן.

<אלברט מור:>
כלומר, אם היו לי יותר ילדים הייתי צריך לוותר על מישהו מהילדים. אז - - -
<היו"ר אורלי לוי אבקסיס:>
כן, ברור, אני מכירה את זה מהסידור החוץ ביתי. תודה רבה.

<אלברט מור:>
רק מילה אחת, מילה אחת, - -

<היו"ר אורלי לוי אבקסיס:>
כן.

<אלברט מור:>
- - שקשורה לנושא השכר: כשאימא רוצה לצאת לעבודה, והיא מתחילה בראשון לספטמבר לעבוד, עוד אין לה תלושי שכר – קובעים לה דרגה גבוהה, את כל מלוא השכר.
<היו"ר אורלי לוי אבקסיס:>
נכון, נכון, אנחנו מכירים את זה.

<אלברט מור:>
המשמעות היא שהיא לא תוכל להכניס את הילד. כלומר, - - -
<היו"ר אורלי לוי אבקסיס:>
תודה, תודה. דוקטור יצחק קדמן, ואני אסכם את הדיון.
<יצחק קדמן:>
תראי, אני אהיה מאוד קצר. קודם כל, אני ליוויתי את החוק כשהוא נחקק, יחד עם חברת הכנסת תמר גוז'נסקי. ואני זוכר שמר מוטי וינטר התנגד אז לחוק, וטעמיו היו עימו, כי הוא אמר: כובלים את ידינו.
<קריאה:>
זה - - -

<יצחק קדמן:>
כמו בכל תהליך חקיקה כמעט, החוק היה פרי של פשרה. תאמינו לי שחברת הכנסת תמר גוז'נסקי היא האחרונה שאפשר לקרוא לה פשרנית, למי שהכיר אותה בעבודתה בכנסת. אבל היא הבינה שאם הולכים בגדול - - -

<מוטי וינטר:>
זה היה יום לפני שהיא פרשה, היא הציגה את זה.

<יצחק קדמן:>
ומיהרו לגמור את זה. והיא הבינה שאם היא לא שמה רגל בדלת, לא יהיה חוק. משרד האוצר היה קיים גם אז, לא רק היום. אגב, אני אומר את זה גם לחברת הכנסת פנינה תמנו-שטה: כל המגבלות עם רופאים היו המצאות. כל כולם נועדו לצמצם, לקבוע עוד מגבלה, עוד - - -
<פנינה תמנו-שטה:>
בשביל לצמצם.

<היו"ר אורלי לוי אבקסיס:>
את הזכאות.

<פנינה תמנו-שטה:>
לא, לא, לא, אני טעיתי וחשבתי - - - למעונות - - -

<יצחק קדמן:>
זה  לא שמישהו חשב שהרופא מכיר את המשפחה יותר טוב מאשר העובדת הסוציאלית. זה בכלל לא היה קשור לזה. זה היה קשור בניסיונות להגביל. גם עוד דברים שיש בחוק נועדו לצמצם. 
המספרים שיש היום, שהם מבורכים, לא עונים למספר המשפחות שאתה מכיר אותן כמשפחות בסיכון. התוצאה – אני אומר לך שוב: בהיעדר אפשרות לתת שירות בקהילה, נותר לחץ להוציא את הילד מהבית. זה מה שאתם רוצים? אגב, זה גם יעלה הרבה יותר. זה יעלה הרבה יותר.

<פנינה תמנו-שטה:>
זה מה שלא רציתי, ולכן אני עוד פעם אומרת: אני מאוד שמחה על חוות דעתך - - -

<יצחק קדמן:>
לכן, אני אומר לך: צריך לוותר על עניין הרופא, אין לו שום ערך. אגב, חלק מהרופאים לא מוכנים בכלל לחתום על דברים כאלה. הם אומרים: מה אתם רוצים ממני? אני אקבע אם הם זקוקים למעון, לא זקוקים למעון? אני יכול לתת לך הבחנה רפואית, אני לא מחלק פתקים. רופא טוב ומקצועי לא יחלק פתקים. אז מזלך שברעננה כנראה הרופאים עובדים אתכם בשיתוף פעולה.
<שולי אבידור:>
החוק דרש שיתוף פעולה, בין הרווחה - - -

<יצחק קדמן:>
במקומות אחרים הרופאים לא מוכנים לכתוב.

<היו"ר אורלי לוי אבקסיס:>
כי מחר-מחרתיים יבקשו מהם לתת חוות דעת בבית המשפט.

<יצחק קדמן:>
עכשיו, החוק איננו מקיף את מספר הילדים שזקוקים לו. מה שצריך לעשות זה לתקן את החוק. אם לך יש קשרים עם שר האוצר, חברת הכנסת פנינה תמנו-שטה, צריך לבוא למשרד האוצר ולהגיד: אנחנו רוצים לעשות - - -. אני אומר את זה באמת ובתמים. ככל שיהיו ליותר ילדים אפשרות, ילדים בסיכון, לסדר אותם במעונות יום, אנחנו נבזבז פחות כסף על פתרונות הרבה יותר יקרים ואולי פחות טובים.
<שולי אבידור:>
כי הסידור מניעתי.

<יצחק קדמן:>
בוודאי, בוודאי.

<פנינה תמנו-שטה:>
אבל לא קיבלנו באמת תשובה כמה ילדים בסוף נשארים בבית כי האימא לא יצאה לעבוד או כי הרווחה לא - - -
<היו"ר אורלי לוי אבקסיס:>
טוב, חברים, אנחנו מסכמים. דוקטור יצחק קדמן, אם סיימת?

<יצחק קדמן:>
עוד מילה אחת: כשהגברת מריה רבינוביץ הקריאה את כל מה שהיא כתבה, אני הסתכלתי במסמך אחר, מפברואר 2012, וכל הדברים שאת אמרת עכשיו, שעלו כתוצאה מהמחקר שלכם, הופיעו כבר ב-2012, לא השתנה הרבה, - -
<מריה רבינוביץ:>
אני אמרתי את זה - - -

<יצחק קדמן:>
- - וזה עצוב שלא השתנה הרבה. אנחנו צריכים לדאוג שיותר ילדים, מבחינה טיפולית, מבחינה מניעתית, יהיו במסגרות האלה. זה יכול להציל אותם. זה יכול גם לחסוך הרבה כסף למדינה.
<היו"ר אורלי לוי אבקסיס:>
תודה. אז אנחנו נסכם את הדיון הזה, והוא רק דיון אחד בשרשרת דיונים שיהיו, כדי לפקח ולראות מה קורה עם זה ולהעלות רעיונות. ראשית, אנחנו מברכים על חוק פעוטות בסיכון, הזכות למעון יום. אולם, אנחנו מודעים לקושי האמיתי שבלהקיף את כל הילדים המוגדרים או הידועים כנמצאים, הפעוטות הנמצאים בסיכון.
אחת הבעיות שעלתה בדיון היא הקריטריונים הנוקשים, שאינם באמת משקפים חוות דעת של אנשים שמכירים את המשפחה ויודעים, אלא מצמצמים את הזכאויות. ואנחנו נפעל לתיקון החוק על ידי שינוי חלק מהקריטריונים – יש לנו פה את היועצת המשפטית שלנו.
בנוסף, אנחנו קוראים למשרד הרווחה, לשר הרווחה, להעביר אלינו את חוות הדעת המקצועיות של הדרג המקצועי בכל מה שקשור לרעיונות לשינוי חקיקתי, גם אם הוא לא מקודם.
<נירה לאמעי רכלבסקי:>
אדרבה.
<היו"ר אורלי לוי אבקסיס:>
סליחה?

<נירה לאמעי רכלבסקי:>
אני אומרת אדרבה. דווקא ההמלצות שלהם יכולות לגלות לנו דברים שאנחנו אולי לא יודעים.
<היו"ר אורלי לוי אבקסיס:>
נכון, בוודאי, כמי שנמצא בשטח, וכמי שמקבל את כל הפידבקים מהאנשים שנמצאים בתוך המערכת. להעביר אלינו את הרעיונות לשינוי.

הוועדה גם מקבלת את ההצעה על כך שאנחנו נפנה למשרד האוצר, ונבקש ממנו להחריג את נושא - -

<קריאה:>
ומשרד הכלכלה.

<היו"ר אורלי לוי אבקסיס:>
כמובן, אבל את - - - של משרד האוצר.

- - הפעוטות בסיכון מכל תכנון או תקצוב עתידי שקשור לכושר השתכרות או – איך אמרת, חבר הכנסת מרדכי יוגב?

<מרדכי יוגב:>
מיצוי כושר ההשתכרות.

<היו"ר אורלי לוי אבקסיס:>
היה עוד משהו חוץ ממיצוי כושר ההשתכרות.

<פנינה תמנו-שטה:>
שלא תהיה פגיעה בהם. הם צריכים לבחון איפה - - -

<מרדכי יוגב:>
ההתניה למתווה המשותף.

<יעקב מרגי:>
מתווים משותפים.

<היו"ר אורלי לוי אבקסיס:>
בהתניה למתווה המשותף.

<מרדכי יוגב:>
בחוק ההסדרים הכול מותנה, כל ההנחות מותנות במתווה משותף.
<היו"ר אורלי לוי אבקסיס:>
כשכל הנושא של החוק הזה בעצם יהיה מוחרג, ויתייחסו אליו אחרת.
אנחנו נעשה בהמשך גם דיון עקרוני על החינוך בגיל הרך – לאן? תחת משרדי החינוך, הרווחה והכלכלה.
<יעקב מרגי:>
- - - את נושא תקינה.
<היו"ר אורלי לוי אבקסיס:>
אנחנו נפנה למשרדים הרלוונטיים וננסה לבדוק האם יש צורך בשינוי חקיקתי לגבי תקינה, ואיך מחייבים או איך מביאים לכך שהשלטון המקומי יבנה בהתאם לצורך. כמו שיש במשרד החינוך כיתות לגבי מספר הילדים, לראות איך אפשר לקדם את הנושא הזה לגבי מספר הפעוטות.
גם בנושא - -

<אלברט מור:>
הסייעות.

<היו"ר אורלי לוי אבקסיס:>
- - הסייעות, אנחנו ניגע בזה בהמשך. אנחנו נעשה ועדה נפרדת, אני לא אגע בזה עכשיו, כי קצר זמננו בנושא הזה.

<יצחק קדמן:>
אם אפשר עוד הצעה?

<היו"ר אורלי לוי אבקסיס:>
כן.

<יצחק קדמן:>
שההשתתפות העצמית של משפחות לא תעלה על ההשתתפות העצמית בהשמה חוץ ביתית, זה אבסורד - - -
<שמחה סחר:>
כן, זה ממש מצחיק.

<היו"ר אורלי לוי אבקסיס:>
נכון.

<קריאה:>
מה - - - מחירים של - - - יותר יקר.

<קריאה:>
לא, לא, - - -

<קריאה:>
196 שקלים לא היה, - - - 

<קריאה:>
דרגה 1 ו-2.
<יעקב מרגי:>
- - -

<היו"ר אורלי לוי אבקסיס:>
הוועדה קוראת למשרדים הרלוונטיים לבדוק ולמנוע מצב שבו ההשתתפות העצמית של משפחות במצוקה, של אותם פעוטות בסיכון, לגבי סידור חוץ ביתי, יהיה נמוך יותר מסידור בתוך מעונות היום. זה מצב אבסורדי שאנחנו לא יכולים לקבל אותו.
<מוטי וינטר:>
תשתית כוח אדם, מה שאמרתי עכשיו.
<פנינה תמנו-שטה:>
מה עם - - -

<היו"ר אורלי לוי אבקסיס:>
וכמובן שאנחנו נצטרך לבחון – אבל אתם תצטרכו להעביר לנו את הנתונים, כי אנחנו לא יודעים איך – לגבי תקינת כוח אדם לכך שאפשר יהיה לקיים בכלל את החוק הזה. כי ישנו חוק שלקח בחשבון, בתחילה, x ילדים, - -
<שמחה סחר:>
להכשרת כוח אדם.

<קריאה:>
יש הכשרה.

<היו"ר אורלי לוי אבקסיס:>
יש הכשרה. אנחנו צריכים - - - שתהיה תקינה.

<ורד כרמון:>
יש הכשרות.

<קריאה:>
שתהיה תקינה לתפקידים - - -

<היו"ר אורלי לוי אבקסיס:>
- - ואז, אחרי חקיקת החוק, אנחנו מגלים שיש x+y. ולכן אנחנו נבקש שהתקינה תהיה בהתאם למספר הילדים, ולא בהתאם לרעיון של כמה ילדים יהיו כאשר החוק חוקק.
אני מוסיפה עוד דבר אחד: הוועדה תפנה ותבקש להעביר את התקנות בחוק פעוטות בסיכון, הזכות למעון יום, לוועדה לזכויות הילד, ולקחת את זה מוועדת העבודה, הרווחה והבריאות.

תודה רבה, הישיבה נעולה. אנחנו ניפגש פה בהמשך.

<הישיבה ננעלה בשעה 12:22.>
